text:
Senin, November 30, 2009
Pidarta Basa Bali Bawak
Iseng sore-sore googling, simpang ring blog Smasta [http://smastageneration.blogspot.com], nah kebetulan wenten conto pidarta basa bali, langsung tiang ijin copy paste. Sakewanten neten prasida tiang nagingin komentar ring kolom komentar dane. Inggih lewat niki tiang nunas ijin ring admin mangda artikel jerone dados posting tiang driki. Suksma!
Kaposting olih bliyanbelog ring 4:47 PM 8 komentar Link
Label : Pidarta Bali
Minggu, November 29, 2009
Soroh-Soroh Kruna
Dumun titiang sampun polih ngamosting indik kruna wilangan lan soroh-sorohnyane. Ring Basa Bali wenten makudang-kudang soroh kruna. Minab yen wenten sameton sane madue arsa jagi ngawacen indik kruna wilangan, driki linkne ring artikel Kruna Wilangan. Inggih ne mangkin lanturang titiang malih indik soroh-soroh kruna. Wangun kruna ring Basa Baline wenten petang soroh makadi :
Kaposting olih bliyanbelog ring 9:32 AM 9 komentar Link
Label : Kertha Basa
Kamis, November 26, 2009
Sesawangan (Perumpamaan)
Sesawangan, lingganipun "sawang", artinipun : mirib, polih pangiring "an", dados sesawangan, raris kadwipurwayang dados "sesawangan", tegesipun : punapa-punapi ugi sane katon (kacingak), raris kalawatang (karasayang) ring kahiun, mirib sakadi solah kalih kahanan janma (mapawongan), upami : kedapan bunga nagasarine maelogan tempuh angin, kasawangan sakadi tangan anak istri ayu ngulapin.
Sawangan = iribang buka..........; masawang kuning = mirib sada kuning agigis. Sesawangan puniki ketahipun ngangge kruna : buka, kadi, tan pendah kadi, waluya kadi, luir, alah, amunan. Sesawangan puniki ring Bahasa Indonesia pateh sekadi perumpamaan. Ring Geguritan Megantaka wenten mungguh :
Sawangan = iribang buka..........; masawang kuning = mirib sada kuning agigis. Sesawangan puniki ketahipun ngangge kruna : buka, kadi, tan pendah kadi, waluya kadi, luir, alah, amunan. Sesawangan puniki ring Bahasa Indonesia pateh sekadi perumpamaan. Ring Geguritan Megantaka wenten mungguh :
Kaposting olih bliyanbelog ring 8:13 AM 0 komentar Link
Label : Basitha Paribasa
Rabu, November 25, 2009
Sang Nandaka Muah Prabu Singa Kapisuna
Kacrita di alas Malawane ada kone lembu jagiran aukud, madan Sang Nandaka. Ane dadi rajan alase ditu Sang Prabu Singa. Panjaknyane sawatek asu alase. Pinaka pepatih madan Patih Sambada, I Nohan teken I Tatit. Sang Nandaka muah prabu Singa, masawitra becik-becik. Sang Nandaka ngelarang kapanditan.
Sang Prabu Singa nyambran dina mlajahin tutur kadarman nginutin solah Sang Nandakane sadina-dina mamukti padang, suud mamati-mati, suud mamangsa daging. Dening keto keweh sawatek asune, krana tusing bisa neda padang, ambengan muah don-donan. Ditu lantas paum di batan kayu kalikukune.
Sang Prabu Singa nyambran dina mlajahin tutur kadarman nginutin solah Sang Nandakane sadina-dina mamukti padang, suud mamati-mati, suud mamangsa daging. Dening keto keweh sawatek asune, krana tusing bisa neda padang, ambengan muah don-donan. Ditu lantas paum di batan kayu kalikukune.
Kaposting olih bliyanbelog ring 4:15 PM 0 komentar Link
Label : Satua Bali
Senin, November 23, 2009
Pupuh Pucung
Silih sinunggil Tembang Macepat utawi Sekar Alit inggih punika Pupuh Pucung. Pupuh pucung pateh sakadi pupuh-pupuh sane seosan kaiiket antuk uger-uger utawi aturan pada lingsa. Ring Pupuh Pucung, akeh baris ring tiap baitne (pada) inggih punika 6 besik. Sampun kenten akehne suku kata ring tiap-tiap baris (carik) lan suaran untat tiap-tiap baris inggih punika, 4u 8u 8a 8i 4u 8a.
Kaposting olih bliyanbelog ring 5:34 PM 8 komentar Link
Label : Tembang
Jumat, November 20, 2009
Pura Besakih
Pura Besakih magenah ring bongkol Gunung Agung, Desa Besakih, Kecamatan Rendang, Kabupaten Karangasem. Pura puniki ageng pisan tur madue palebahan kirang langkung telu likur. Yan rereh saking kota Denpasar dohnyane nem dasa kilometer, pamargine nglintangin kota Gianyar miwah Klungkung ngalerang dohnyane kalih likur kolimeter.
Kaposting olih bliyanbelog ring 6:09 PM 1 komentar Link
Label : Tirtayatra
Selasa, November 17, 2009
Mati Nguda
Puisi wantah silih sinunggil karya sastra sane ngranjing ring Kasusatran Bali Anyar. Puisi wantah pupulan lengkara sane kawangun antuk suara-suara untat sane maduwe pola-pola makadi, a a a a, ab ab, aa bb, miwahsane lianan. Ring sor puniki wantah conto puisi sane majudul "Mati Nguda" sane kakaryanin olih Putu Sedana.
Kaposting olih bliyanbelog ring 4:41 PM 3 komentar Link
Label : Puisi Bali
Sabtu, November 14, 2009
Pupuh Ginada Geguritan Margarana
Ring tanggal 10 Nopember niki wantah Hari Pahlawan. Niki anggen ngicen "penghormatan" ring para pahlawane sami sane sampun melanin panegara Indonesia nyantos mati mangda sida merdeka. Akeh sampun pahlawane sane padem ring payudhan. Nika mawinan iraga harus hormat ring pahlawane sami, napi malih ring para veteran sane kari. Santuka punika ring postingan puniki tiang ngicenin akidik punggelan daging Geguritan Margarana sane kakaryanin olih I Wayan Narji, saking Tabanan. Geguritan puniki kawangan antuk Pupuh Ginada. Pupuh Ginada punika kaiket antuk aturan (pada lingsa) makadi akeh baris ring tiap baitne (pada) inggih punika 8 besik. Sampun kenten akehne suku kata ring tiap-tiap baris (carik) lan suaran untat tiap-tiap baris inggih punika, 8a 8i 8a 8u 8a 4i 8a.
Kaposting olih bliyanbelog ring 8:49 AM 3 komentar Link
Label : Tembang
Rabu, November 11, 2009
Ni Bawang Teken Ni Kesuna
Minab satua bali niki sampun akeh sane uning. Ceritane mirib ring satua "Bawang Putih dan Bawang Merah". Cerita indik kalih anak istri sane masemeton, sakewanten mabinan pisan tingkah lan laksanane. Inggih pang tem makeh tiang matur, ngiring lanturang ngawacen.
Kaposting olih bliyanbelog ring 4:05 PM 2 komentar Link
Label : Satua Bali
Minggu, November 08, 2009
Sloka (Bidal)
Sloka yening ring Bahasa Indonesia pateh sekadi "Bidal". Sloka puniki masaih ring sesonggan, kantun ilid artinipun. Kewanten binanipun, sloka puniki ngengge lengkara; Buka slokane,......., Buka slokane gumine,......., Kadi slokan jagate,........, upami :
Kaposting olih bliyanbelog ring 10:33 AM 2 komentar Link
Label : Basitha Paribasa
Sabtu, November 07, 2009
Cenkblonk : Tebu Sala Bagian 5-8
Suwe sampun tiang ten nyambung malih cenkblonk ne dumun nika. Nah, ne mangkin tiang jagi ngicenin sambunganne. Minab yen sameton durung polih nonton saking awal, niki dados malih nonton ring postingan tiange ne dumun, Cenkblonk : Tebu Sala Bagian 1-4. Inggih niki lanjutanne.
Kaposting olih bliyanbelog ring 2:28 PM 2 komentar Link
Label : Galeri Video
Kamis, November 05, 2009
Kruna Wilangan
Kruan wilangan ingguh punika, kruna sane nyihnayang akeh utawi akidik pepupulan barang-barang, sahananing maurip wiadin laksana pakaryan. Kruna-kruna dasa, aakit, asibak, acakep ngranjing ring kruna wilangan. Kruna wilangan punika kabinayang dados nemnem, inggih punika :
Kaposting olih bliyanbelog ring 8:29 AM 0 komentar Link
Label : Kertha Basa
Rabu, November 04, 2009
Kamus Bali Online
Iseng sore-sore tiang jalan-jalan ring dunia maya alias internet, ketemu ring website sane nerjemahin bahasa Inggris ke bahasa Indonesia lan bahasa Bali. Website puniki dados anggen sameton ngerereh napi artin kruna-kruna bahasa Inggris ring bahasa Indonesia utawi bahasa Bali. Website niki meduwe alamat ring http://kamus.baliwae.com/. Sapuniki tampilan websitene,
Kaposting olih bliyanbelog ring 5:32 PM 26 komentar Link
Label : Tips lan Tricks
Senin, November 02, 2009
Ngrajegang Pariwisata Ring Bali
Matur suksma majeng ring pangenter acara pecentokan mapidarta basa Bali, santukan galahe sane becik puniki kapica ring pasikian titiange. Ida dane sareng sami, pamekas ring para manggala karya lan para panureksa sane dahat suksamyang titiang, para panodia lan para yoana miwah para pamiarsa sami sane banget tresnasihin titiang, sadurung titiang matur amatra, pinih riin ngiring sareng-sareng ngastiti bhakti ring Ida Sang Hyang Widhi Wasa, majalaran antuk panganjali,
"Om Swastyastu"
Mogi-mogi sangkaning sih pasuecan lan asung kertha wara nugraha Ida, prasida titiang ngiring ida dane sareng sami ngamangguhang karahayuan lan karahajengan jagat. Ring genah lan galahe sane becik puniki, lugrayang titiang matur amatra sane mamurda "Ngrajegang Pariwisata Ring Bali".
"Om Swastyastu"
Mogi-mogi sangkaning sih pasuecan lan asung kertha wara nugraha Ida, prasida titiang ngiring ida dane sareng sami ngamangguhang karahayuan lan karahajengan jagat. Ring genah lan galahe sane becik puniki, lugrayang titiang matur amatra sane mamurda "Ngrajegang Pariwisata Ring Bali".
Kaposting olih bliyanbelog ring 9:16 AM 3 komentar Link
Label : Pidarta Bali


c: text/html

text:
Sabtu, 03 Maret 2012
Pupuh : Dandang Gula
Pupuh Dangdang Gula pinika kaiket antuk aturan (pada lingsa) makadi akeh baris ring tiap baitne (pada) inggih punika 12 besik. Sampun kenten akehne suku kata ring tiap-tiap baris (carik) lan suaran untat tiap-tiap baris inggih punika, 11i 4a 6a 8i/8e 8u 8i 8a 8u 8a 4a 8i 4a.
Ring sor punika wantan imba utawi conto "kutipan" Pupuh Dangdang Gula sane ngawangun Geguritan Sampik Ingtai. Cerita sane kaangkat inggih punika rikala I Babah Sampik nyihnayang tresnane ring Ni Nyonyah Ingtai sakewanten nenten kadagingin olih Ni Nyonyah tur digelis ngarauhang utusan mangda gelis Ni Nyonyah mantuk ka Waciu Negari. Minab wenten sameton sane durung tatas uning ring cerita Sampik Ingtai, dados malih ngawacen ring artikel Satua Bali : Sampik Ingtai puniki.
Saksat ratu nuduk pitik bengil (11i)
Mami lara (4a)
Nyapat pitra ksasar (6a)
Gela-gela ring kawahe (8e)
Urip titiang sampun lampus (8u)
Keto upaminya adi (8i)
Manyadia mamarekan (8a)
Ni Nyonyah raris masaur (8u)
Minab tan wenten utang tiang (8a)
Memarekan (4a)
Ring beline kadi mangkin (8i)
Sarat tuduhing batara (8a)
Titiang takut kena munyi manis
Ngaku tresna
Gampang nagih nadtad
Anak eluh uli dini
Bantangin ban slaka siu
Joh para bakatang beli
Saling ke aji kemikan
Makemulan galir bungut
Dija pacang saup jemak
Tuyuh ngucap
Ngadenan suba manengil
Pang da nundun dakin basing
Mesok gedenan bikas beline dini
Ngodag-odag
Marasa teken awak
Suba ririh di gumine
Pepes menang bane buruh
Nasi matahan kadung lekin
Bibih galir crewet pisan
Tuara nyandang kapigugu
Lawar gerang eda nyagerang
Dasar meka
To beli jani rasanin
Damar langit meh bulanan
Durung puput marerasan sang kalih
Laut teka
Madan I Congliwat
Utusan mapag Ingtai
Mangda gelis Nyonyah mantuk
Dening wenten raos pingit
Ni Nyonyah misadyayang
Pacang gelis mantuk
Kapiragi ya Ni Nyonyah
Gelisahan
Irika raris I Sampik
Kroda idepnya kalintang
Pupuh : Pucung
Pupuh Pucung
Silih sinunggil Tembang Macepat utawi Sekar Alit inggih punika Pupuh Pucung. Pupuh pucung pateh sakadi pupuh-pupuh sane seosan kaiiket antuk uger-uger utawi aturan pada lingsa. Ring Pupuh Pucung, akeh baris ring tiap baitne (pada) inggih punika 6 besik. Sampun kenten akehne suku kata ring tiap-tiap baris (carik) lan suaran untat tiap-tiap baris inggih punika, 4u 8u 8a 8i 4u 8a.
Ring sor puniki wantah imba utawi conto Pupuh Pucung :
Pupuh Pucung
Pupuh Pucung (4u)
Anggen jalaran manutur (8u)
Cening pianak Bapa (8a)
Mungpung cening enu cerik (8i)
Apang suluk (4u)
Jemet melajahang awak (8a)
Eda ngapus
Mapi-mapi pradang masuk
Subane di jalan
Ngelingkungmengkeb nyelibsib
Singit kauh
Mulih bareng ajak timpal
Puara ngapung
Ngonyang bia tan paunduk
Stata katinggalan
Enggalan tuuhe kelih
Metu kimud
Lakar nugtugang melajah
Lantas puyung
Tuara ngelah bekel idup
Payu mapangenan
Kudiang ngalih ane ibi
Merah-meruh
Nyelsel awak tan paguna
Pupuh : Sinom
Pupuh Sinom : Prabu Senapati Salya
Pupuh sinom wantah silih sinunggil Kasusastran Bali Purwa sane ngeranjing ring kategori Tembang Macapat utawi Sekar Alit. Pupuh Sinom kaiket antuk aturan pada lingsane (baris tiap baitnya)akehne adasa lan susunan carik lan suaran untatne inggih punika, 8a 8i 8a 8i 8i 8u 8a 8i 4u 8a. Unteng raose biasane anggen maseneng-seneng , liang, pitutur becik utawi nasehat, lan piteket-piteket.
Ring sor puniki wantah marupa imba utawi conto Pupuh Sinom sane ngawangun punggelan carita Prabu Senapati Salya.
Iseng-isengan manyurat (8i)
Nanging sekare ka Widhi (8a)
Mangapus Bharatayudha (8a)
Ninggarang mamunyi Bali (8i)
Sinampura Dewa Gusti (8i)
Antuk Ida dane ipun (8u)
Mamunggelang punang crita (8a)
Duk Sang Salya Senapati ((8i)
Sampun puput (4u)
Kabiseka jaya-jaya (8a)
Ne mangkin kalungang-lungang
Ortane rauh sujati
Kaatur ring Sang Pandawa
Keweh pangeraas mangkin
Mawinang maminehin
Sang Kresna nyanggra masaur
Ngawijilang pangupaya
Patut pamargine nyilib
Tur kadauh
Yogia Ida Sang Nakula.
Mangkin Ida Sang Nakula
Angob mireng manyingakin
Tetingkahane ring jumah
Waluya ring Madrapati
Bancingahe mancak saji
Tiing macerancang alus
Ngojog ka pasarenan
Sang Salya sedek katangkil
Eluh-eluh
Kundang-kundang seseliran.
Kagiat kayune manyingak
Sang Nakula rauh tangkil
Ngandika Ida manyapa
"Duh mas mirah uwane cai!
Lasia cai teka mai
Buka tong ada mangrungu
Musuh yatna maglagaran
Ngrencana yudane mani."
Raris matur
Sang Nakula saha sembah.
Pupuh : Ginada
Pupuh Ginada
Pupuh ginada wantah silih tunggil tembang alit utawi sekar alit. Pupuh niki maduwe ciri kaiket antuk aturan (pada lingsa) makadi akeh baris ring tiap baitne (pada) inggih punika 8 besik. Sampun kenten akehne suku kata ring tiap-tiap baris (carik) lan suaran untat tiap-tiap baris inggih punika, 8a 8i 8a 8u 8a 4i 8a. Minab sampun wenten contone ring posting tiang sane dumunan. Niki mangkin malih tiang ngicen contone. Iseng cingak tiang ring buku tugas adin tiange wenten conto-contone.
Pupuh Ginada
Titiang melajah ngae tipat
Ngantos titiang ngulangunin
Kewehe mekudang-kudang
Besik dua nganti telu
Meme bapa ketakonang
Keweh gati
Ento patut kaplajahang.
Mai timpale makejang
Melajah matembang bali
Tembang bali ne budaya
Warisan para leluhur
Patut raga lestariang
Tembang bali
Ento patut keajegang.
Janintitiang maan tugas
Tugas sane miweh gati
Sawireh tusing biyasa
Kajudi makarya pupuh
Sinom utawi ginada
Dados milih
Nanging teteptusing bias.
Liu anak ngulah-ulah
Keto mase sedeng paling
Melajahe kesaratang
Ape ane sedeng ruruh
Melajah ngalih sawitra
Yan besidi
Ape ruruh lakar bakat.
Ene madan karma laksana
Sajeroning kantun maurip
Jele melah pengelaksana
Ento neket diraga tuhu
Bekelan kayang kawekas
Bin numadi
Pangde nemu kesengsaran.
Langganan: Entri (Atom)

robotstxt: allowed

filter: keep


text:
Selasa, 16 Agustus 2011
I Dewa Gede Muter dari Lontar Warmadewa Tatwa
Lontar Warma Dewa Tatwa
1. Ri sajeroning Lontar Warma Dewa Tatwa maosang sane kasungsung ring Grya Alit Kaleran Uma Diwang , duk pemadegan Ki Gusti Gede Sengguan angenter jagat Belayu saha dados patengen Dalem Gelgel Ida Dalem Waturenggong ring warsa surya margana pandawa katekeng gua. Duk punika jagat Belayu mangguh ring Gelgel tur katertibang sahananing wet bet sang ksatrya kasukserah ke Belayu mawit saking Ida Baghawanta Dalem Ida Danghyang Dwijendra ngalimbakang ring jagat Bali, utawi ke suang -suang sane patut kaunggahang ring kecaping sastra aji.
2. Ceritayang mangkin ri pemadegan Sri Kesari Warmadewa angenter jagat bangsul, ring warsa dewa candra tikang geni jagat bangsul suwe enteg aris kagentos antuk putrane sane maparab Sri Ugrasena Warmadewa ring warsa dewa ning netra. Taler becik pamargine aris kagentos antuk putran idane sane maparab Sri Tamba Endra Warmadewa punika ring warsa dewa pandawa lan gua. Taler kagentos antuk putrane sane maparab Sri Candra Bayu Singa Warmadewa ring warsa dewa rasa katekeng bumi. Wus punika kagentos malih antuk putrane sane maparab tan tios ida Sri Jana Sadu Warmadewa ring warsa dewa cangkranggi katekeng dewa. Duk punika jagat bangsul nemu gemuh, aris kagentos antuk sang putri sane maparab Sri Wijaya Dewi taler ring warsa dewa gadung tekaning parwata. Wus punika malih kagentos antuk putrane sane maparab ida Sri Darma Danaya Warmadewa ring warsa bumi surya lan bintang.
3. Ri pemadegan ida Sri Darma Danaya swe ida ngambel jagat bangsul tur sida angambil rabi saking treh mpu sendok sane maparab Sri Dewi Guna Priya Darma Patni tur sida ametu putra tatiga . Sane paling duwur maparab ida Sri Erlangga. Arin nyane sane kaping kalih maparab Sri Darma Kata Raja. Sane paling alit maparab Sri Aji Andaka Raja. Sri Erlangga dados raja Kediri tur sida angambil rabi sane maparab Diah Kili Suci. Aputra kalih diri kang wayah anama ida Sri Semara Wijaya lan arinnyane maparab Sri Mapanji Gora Soka dados raja jenggala. Ida Sri Semara Wijaya dados raja Gagelang. Ida Sri Mapanji Gora Soka asuta satunggal maparab Sri Dewi Candra Kirana. Sri Dewi Candra Kirana asuta Sri Kameswara. Sri Kameswara asuta Sri Jaya Saba. Sri Jaya Saba asuta Sri Jaya Sastra utawi Sri Sastra Jaya. Sri Sastra Jaya asuta ida Sri Kresna Kepakisan. Sri Kresna Kepakisan rawuh ke Bali ring warsa surya geni warna lan geni.
4. Tur sida kaabih antuk para ksatrya – ksatrya majapahit punika tan tios Ki Arya Kenceng, Ki Arya Sentong, Ki Arya Belog, Ki Arya Kutawaringin, lan sane tiosan. Ki Patih Gajah Mada dados manggalaning yuda yukti teguh lan sakti – sakti. Nika makawinan ida sang raja Bali sira Dalem Beda Ulu lan para patih idane sami seda ring payudan. Irika Aris ida Sri Soma Kepakisan keadegang sang raja Bali punika ring warsa surya geni margana lan bumi. Ri pemadegan ida Sri Soma Kepakisan angenter jagat Bali ida madruwe putra petang diri kang wayah maparab ida Dalem Wayan, arinnyane maparab ida dalem Made kaping tiga istri maparab ida Dalem Sukania sane paling alit maparab ida Dalem Ketut. Ida Dalem Ketut sane ngentosin ida I aji, sira Sri Kresna Kepakisan dados raja Bali.
5. Caritayang ri pemadegan sira Dalem Ketut angenter kedaton Bali yukti Bali tunggil ke Jawa pamekas ke majapahit tur ida Dalem Ketut kepica pusaka keris anama Ki Ganja Dungkul. Mawit punika jagat Bali kasub ke dura Negara. Lan ida Dalem Ketut sampun sida aputra petang diri kang wayah maparab ida Dalem Ele, kang ari ida Dalem Tarukan, kaping tiga maparab ida Dalem Tegal Besung kaping alit maparab ida Dalem Ketut Ngelesir sami pada tan eling ring jagat ngantos ida dalem Ele, ida sampun keadegang sang nateng Bali nanging ida setata lempas ring swadarma ning sang nateng. Setata ida ngerumrum wong pawestri ngantos ring kedaton makweh para mantri tungkas ring pamargi. Asapunika taler Ida Dalem Tarukan sue ida tan adruwe putra.
6. Bawosang mangkin yan akudang warsa ida Dalem Tarukan sampun aperabian nanging tan adruwe putra irika aris wenten kayun ida meras putran sang raja blangbangan sane maparab Ki Penandang Kajar kedana putra ring ida Dalem Tarukan tur ida keadegang sang nateng samprangan, anganti rakan ida Dalem Ele nanging ida tan kayun sangkan ida ngambek kepanditan. Irika aris ida Dalem Tarukan nitahang putrane Ki Penandang Kajar ngeruruh pamannyane ida Dalem Ketut mangda mantuk ke samprangan ngenter jagat nanging tan mapikolih pinunasnyane. Irika aris sira Ki Penandang Kajar emasin sungkan tambis – tambis seda. Irika aris sang bapa ida Dalem Tarukan asesangi pet prade sira Ki Penandang Kajar kenak malih kadi jati mula sumanggup pacang kejangkepang ring putrin ida Dalem Ele sane maparab Ni Diah Dewi Putri samprangan. Wus sang bapa asesangi asapunika dados kenak ida Ki Penandang Kajar , irika aris ida sang putri kaplegandang kejangkepang ring ida Ki Penandang Kajar, dados duka I aji tan pira – pira mireng indike punika. Sahasa ida Dalem Ele niwekang pusaka Ki Tanda Langlang nuwek sang kalih ngantos ngemasin seda ring gedong tur ida Dalem Tarukan karejek dados rames siate ring desa Tarukan.
7. Sangkan dobel prajurit Dalem dados kasor ida Dalem Tarukan, rarud ninggal rabi kantun bobot ring kedaton Tarukan tur ke lapu – lapu pemargine jeg saget tiba ida ring Desa Tampuagan. Kesah saking tampuagan aris ngungsi pesraman Ki Dukuh Pantunan. Saking pesraman Ki Dukuh Pantunan ngungsi ke Bubug tegeh ring wawidangan Ki Gusti Ngurah Poh Landung. Irika aris ida Dalem Tarukan kekaryanang pesraman mawasta pesraman Jenggala Sekar. Yan asapunapi indike dados kaambil putran Ki Gusti Ngurah Poh Landung sane mewasta Ni Luh Guaji kaanggen rabi tur sida metu putra kalih diri. Kang wayah anama Ki Gusti Gede Sekar, lan arinnyane anama Ki Gusti Gede Pulasari tur rabine ring Tarukan sampun maputra I Dewa Gede Muter.
8. Wus punika ida Dalem Tarukan malih ngambil rabi putran Ki dukuh Darmaji anama Ni Luh Made Sari taler sida adruwe putra kalih diri, kang wayah anama Ki Gusti Balangan arinnyane istri anama Ni Gusti Luh Wanagiri, tur ida kaabih ring para andel – andel punika tan tios Ki Gede Poh Landung, I Dewa Ngurah Kubakal, Ki Gusti Ngurah Pande, Ki Gusti Agung Bekung lan Ki Gusti Bancang Sidem. Amenika pengabih ida sane sutindih tur ida Dalem Tarukan malih ida ngambil rabi arin Ki Gusti Bancang Sidem anama Ni Luh Bancang taler aputra kalih diri kang wayah anama I Dewa Gede Bahayu kang ari anama I Dewa Dangin. Tan panjang bawose yukti tunggil pakayun sang putra lan I aji irika jumenek ring Jenggala Sekar ngantos ping tiga utusan saking ida Dalem Gelgel mangda ida kayun budal ke Gelgel, nanging ida kang putra sinamian tan sida ngiringang setate tungkas ring ida Dalem. Nika makawinan ida Dalem duka tan pira – pira saha ngutus prajurit sane sampun pascat ring payudan tan tios punika Ki Arya Kebon Tubuh, Kiyayi Kaler, Kiyayi Anglurah Denpasar, Kiyayi Anglurah Tabanan, Kiyayi Anglurah Karangasem, Anglurah Kapal lan manca agung – manca agung pada ngawa prajurit domas diri.
9. Irika Aris I Dewa Gede Muter Karejek ring Jenggala Sekar dados rames siate bedil panah tulup katumpli pada saling walesang tan wenten menang tan wenten kalah pada – pada ngadu kediran pada sakti lan pada teguh tan silah dening senjata. Apeken siate majugar mapan prajurit dalem eling ring pangandikan ida Dalem maka sami putran ida Dalem Tarukan tan pisan dados kasedaang, mangda katur kari maglogor. Yan asapunapi indike sangkan prajurit dalem wikan pascat dobel dados sami penmgabih – pengabih I Dewa Gede Muter seda ring payudan. Asapunika taler I Dewa Gede Muter karebut ngantos tambis – tambis seda, dados kacingak ring Ki Gusti Poh Landung. Irika aris putra – putra Dalem Tarukan kepandikayang mundur. I Dewa Gede Sekar ngungsi Nyalian, Ki Gusti Dangin ngungsi Sukasada mairingan roras diri. I Dewa Gede Muter lan Ibunya Ni Gusti Luh Tarukan kakepung ngantos ke ler bukit dados masingidan I Dewa gede Muter lan Ibu nia ring alas kayu cempaka sane mewasta alas Daha. Tan wenten acaket sirih saget malih rawuh prajurit Gelgel nyabsab utawi ngerasak alase ring sajeroning ler bukit nanging I Dewa Gede Muter tan kepanggih. Mapan sampun liwat doh pemargine irika aris alase ke pastu mogi – mogi alase ri okas madan alas Grasak wit saking ke grasak antuk prajurit Gelgel. Irika aris I Dewa Gede Muter ngelanturang pemargi nyusup maring alas padang sate sane tenget madurgama pisan tur sang kalih ararean ring sor taru sane ageng. Taru punika mawasta Taru Bekul. Irika I Dewa Gede Muter nyelsel raga sareng kalih, diastu magedong batu tan urungan pacing mati. Durung puput bawose saget rawuh prajurit Gelgel masuryak mawanti – wanti nunjelin alas irika aris genahe punika kapastu. “ Ih iba kayu bekul iba nulungin wake, sada wake selamet. Dumadak tongose ene riokas maguna. Jani wake bakal ngadanin iba Batan Bekul, sawireh dini tanggun laran wakene amanguh ale jani wake ngadanin tongose ene Tanggun Wisia.”
10. Ri wawu I Dewa Gede Muter pacang matinggal saking genahe punika saget maclempung sang kalih ring tanah nyanyade sane apengadeg dalem nyane tur alase punika sampun kakurung kaiter. Sangkan paswecan widhi dados wenten kedis titiran sekuti –kuti matinggah ring padang satene tur makweh sane manjus ring toya rawe – rawe ne punika. Irika aris I Dewa Gede Muter asesambatan. “Ih iba kedis titiran puwuh kidang tulung wake wong nista tanpa guna, pet prade wake nemu sadia, wake bakal tan nyakitin iba apa buin wake mangan anake buka iba, tulung wake ane jani.” Asapunika sesambat I Dewa Gede Muter ring I kedis titiran, dados medaging pinunas nyane dados sahasa prajurit gelgele mabalik budal.
11. Caritayang mangkin prajurite sampun mabalik ke gelgel dados sang kalih kantun leb ring tanah nyanyade punika tan sida matingtingan, rasa ada anak ngisi asta suku I Dewa Gede Muter. Irika aris I Dewa Gede Muter angincep adnyana anguncarang aji panglepasan. Durung puput angincep adnyana jeg wenten nyuh ageng pisan tanpa kulit ring ajeng I Dewa Gede Muter. Irika aris nyuhe punika ke belah dados kalih tur nyuhe punika tanpa isi kemaon kau kewanten. Nika aris keangge nyendok – nyendok nyanyade ring samping nyane tur kepunduhang. Wus punika wawu sang kalih dados matingtingan. Yan akudang pal ida ngedaksina, irika aris ida angawe jenek tur ida aganti parab maparab Ki Wayahan Kau, Ibunnyane maparab Ni Luh Taman. Bawosang yan akudang warsa Ki Wayahan Kau jumenek ring tanah Enengan-ne punika dados nginggil paswecan widhi-ne irika aris makweh panjake rauh makanti, wenten nunas ajah indik Aji Panglepasan utawi Aji Ki Punggung Tiwas utawi ke Darman.
12. Ngantos sang Nateng Banjar sayang ring Ki Wayahan Kau taler sangkan langgeng ring Darma pemaculan, irika aris sedauh tukad Mendaum kapica ring Ki Wayahan Kau. Taler Ki Wayahan Kau ngardi bangket subak Celebung dauh tukad saha Pura Munduk Catu, lan subak Pengaringan, subak Kaligenit, subak Banyuriris, lan subak Umadesa. Amenika swadarman Ki Wayahan Kau angabe sukertaning jagat mawit saking rawa – rawe ngantos jagat pradesa.
13. Caritayang mangkin ring warsa surya geni warna lan geni sampun seda sang raja Bali sira ida Dalem Bedaulu wit treh sang Nateng Batur Balingkang ring warsa surya geni katekaping pandawa, dados nginggil kadigjayan putrannyane sang raja Dalem Bedaulu sane meparab ida Dalem Tekawa. Panjak utawi jagat se-ler bukit sami kakwasa sangkan pengabih ida tan wenten tios Ki Pasung Giri putran Pasung Grigis sane magenah ring ularan sampun awadwa siu domas prajurit. Ki Tunjung Purwa putran Ki Tunjung Tutur malinggih ring Tianyar angenter prajurit siu satak diri. Si Ngurah Banyuwedang putran Dalem Kedisan angenter parayuda siu domas diri, lan pakatik – pakatik Ki Pasek Kayu Selem nongan, Ki Pasek Kayuan, Ki Pasek Trunyan, Ki Pasek Celagi Seririt, Ki Pasek Gobleg, sang nateng se-ler bukit sami ngabih ida Dalem Takawa. Dados rames siate ngantos – ngantos sang nateng Majapahit ngutus wirayuda andel - andel putran sira patih Gajah Mada sane maparab Ki Patih Marga Lweh, Ki Patih Tegteg, Ki Patih Menjung, Ki Patih Gui sami angawa prajurit siu domas diri. Dados rames siate ring ler bukit, sangkan titah widhi dados kasor ida Dalem Tekawa ring payudan tur putrane kalih diri lanang istri kantun rare sane lanang maparab Dalem Tekawana Giri arin nyane sane istri maparab Ni Diah Dewi Beda Geni makekalih putra puniki kasukserah kaupekara antuk sang nateng Banjar sira Ida Wayabia treh Brahmana Sidimantra.
14. Bawosang mangkin Ki Wayahan Kau pageh ngelarang kedarman matulung ring wong lara ninutin kadi leluhur nyane ida Dalem Tarukan setate asuci laksana angambek sang resi tunggil ring sang nateng Banjar pada asah pada asih salunglung sabayantaka, Irika aris Ki Wayahan Kau agingsir jenek ring Bebanjaran Dawan lan Ki Wayahan Kau kejangkepang ring putran Dalem Tekawa, Ni Diah Dewi Beda Geni. Ni Diah Dewi Beda Geni aganti aran anama Ni Luh Banjar Sari. Yukti Ni Luh Banjar Sari dreda bakti alapi rabi ring Ki Wayahan Kau tur sida adruwe putra satunggal anama Ki Gede Singgihan utawi De Singgihan. De Singgihan ngalap rabi treh De Pasek Kayuan anama Ni Luh Pasek. Sue tan madruwe putra mapan polih ngebah taru Eha ring rawa – rawa ne dumun keangge saang. Irika aris De Singgihan rasa kaarad kayun nyane tur rahina wengi De Singgihan tan side sirep rasa andrawang – andruwung kayun nyane. Irika aris De Singgihan ayasa ring tungak kayu Eha-ne punika apeken lami nyane. Sangkan langgeng yasania dados tumedun Ida Hyang Tri Purusa asabda pingit……………………………………………
“Buh kita warih Tarukan kita, sangkan langgane kita ngarusak pakubon memene. Sangkan meme eman ri kita yan tan semangkana pejah pwa kita, anging ta kita mangke asalin ta kita. Yan tan kita hatinuta ri pawarah meme tan sida kita adwe sentana. Mangke rengen akena kita, kita lan sentananta riokas tan wenang anuluk aken saang Eha muang anadi aken repangananta, juga kidang tan wenang. Kita De Singgihan katekeng santananta juga tan wenang mangan asurud ayu wong len. Mapan kita warih Tarukan rah wiku jati, kita semangkana mengeta kita riokas. Yan kita murug dadi ta kita nep – nep namu – namu uled baled surud merta tan katemu cucu buyut riokas muang ring tunggak Eha eki tanggunakena palinggih yan semangkana sida kita adruwe sentana.”
Semangkana sabdan Ida Hyang Tripurusa dadita sahasa umenget sira De Singgihan ring angga sekadi jati mula tur rasa menang aketi kayunnyane mapan sadia yasane mapikolih.
15. Durung wenten asasih laminnya saget bobot Ni Luh Pasek tur sida adruwe putra tigang diri, kang wayah anama De Wayah Rawa Nengan, sane kaping kalih De Taru Tapa Wana, kaping tiga anama De Padang Kedisan. Sami sutan - sutan De Singgihan seneng ngulik sastra tinut ring catur guru, nika mawinan makuweh para sang nateng ler bukit akanti sami pada asih. Irika aris De Singgihan lan putra makasami anawur bisama nangunang palinggih ring genah taru Eha punika. Sane katangun palinggih Gedong Betari anama palinggih I Ratu Betari Dewa Ayu Taman. Asapunika taler merajan ketangun merajan jangkep lan palinggih betara kawitan Dewa Gede Muter. Amenika mrajan ketangun tur sampun puput aswa raja karya ring warsa: surya margana bumi ngawindu. Kapuput antuk Ida Bagawanta Banjar, tirta satunggilan dalem tirta Gunung Agung, Gunung Batur lan Kayangan - kayangan Desa. Asapunika jenek taler kaswarang jeroan kuri. Mawit mawos jero punika umah, umah punika dalem, kuri punika pamedalan, pemedalan punika pemetuan, pemetuan nika pemijilan. Bawos jumahan kuri punika tan tios sane mijil irika De Singgihan mawit saking warih dalem.
16. Caritayang yan akudang warsa sampun puput swa raja karya, mapan De Singgihan sampun werda dados seda De Singgihan ngungsi sunia niskala. Irika sang putra makasami matetelas kayunnyane sami, subakti ring ida sang bapa ri telenging atiwa – tiwa tur ida sang abagawanta Banjar lan ida Dalem micayang utusan mangda nunas kulit angge - anggean dalem. Sane kapica dados ngangge metrilaksana, megunung pitu, meancak taman, meubes-ubes, mekarang liman, megunung pitu, metalasa, mepatrang, mekimul, mepetulangan lembu ireng, bedusa naga kaang, wenang mebade tumpang sia, yan abiseka ratu metumpang solas, metetelasan, tatebusan nista madia utama. Yan utama 8500 nikel kaping trini, yan madia 4700 nikel tri asta dura, yan nista 2700 nikel catur asta dura, yan nistaning nista 1700 nikel catur tri long catur angusta, makajang dasa bayu juga angambek sakewenang sekama-kama dadi manut desa mawa cara. Nunas tirta pemuput ring ida I Ratu Betari Betari Dewa Ayu Taman, ring ida betara kawitan ida Dewa Gede Muter, tirta kayangan jagat, tirta satungilan lan tirta resi. Amenika pemargin De Singgihan ritatkala atiwa – tiwa, tur putrane sami sampun pada ngalap rabi. De Wayah Rawa Nengan ngambil rabi treh bendesa anama Ni Luh Desa sida aputra tigang diri lanang istri. Kang wayah anama De Wayahan Desa, kaping kalih De Bendesa Sabeng puri, niki aganti sang bapa ring jumahan kuri. Sane paling alit istri anama Ni Luh Padang Sari tur kaambil ring ida sang nateng sukasada dados arda nareswari. De Taru Tapa Wana ngambil rabi treh Ki Pasek Wayahan Gobleg, anama Ni Luh Pasek sida adruwe putra petang diri. Kang wayah anama De Wayahan Padang, kaping kalih De Padang sate, kaping tiga De Padang Mulia, kaping pat De Padang Aya. Sami putrane ngalih jenek linggih, De Wayahan Padang ngungsi jagat Gobleg, De Padang Sate jenek ring Munduk, De Padang Mulia ring Padang Bulia, De Padang Aya di Sukasada. Sira De Padang Kedisan ngambil rabi treh Arya Kedisan anama Ni Gusti Luh Miber sida aputra kalih diri, kang wayah anama I Gede Singgih nulad aran leluhur, kaping kalih anama I Gede Arya Nengan. I Gede Singgih ngungsi jagat Ularan, I Gede Arya Nengan ngungsi jagat Mayong.
17. Caritayang mangkin De Wayahan Desa aganti sang bapa ring Jumahan Kuri taler sampun sida ngalap rabi anama Ni Luh Aseman, tur sida adruwe putra petang diri. Kang wayah anama De Wayah Nengan, kaping kalih De Kau Kalpa Wana, kaping tiga istri anama Ni Luh Arum Sari, kaping pat anama De Kau Muntik. Amenika treh Ki Wayah Kau ngalimbak ring jagate pada juang saling kejuang, sumbah pada sumbah. Mawit saking Lontar Prasasti Warmadewa Tatwa apupulan Sang Hyang Aji Saraswati muang Hyang Kawi Swara Murti. Wit windu tangan Karo metu sunia buana las carya ninggal kadang sanak nemu pati rwa bineda kadi jalarang manusa tikang buana juga amuter sarwa maurip ring jagate.
Om sidhi rastu tastastu rastu,
Om sukem byawantu purnam byawantu sapta werdayantu.
Batan Nyuh, 27 Juni 2011
Sida katedun antuk,
( Ida Resi Agung Oka Dwidja )
Mawit saking Lontar Warmadewa Tatwa magenah ring Griya Alit Kaleran, Umadiwang Ds. Batan Nyuh Kec. Marga Kab. Tabanan Prov. Bali
Langganan: Poskan Komentar (Atom)


text:
DUDONAN PANGILEN NEDUNAN IDA BHATARA
RING PURA CATUR LAWA RATU PASEK BESAKIH.
- Dane Mangku nedunan Pralingga Ida Bhatara saking meru, kapundut ke Bale Paselang.
- Ngiyas pralinggan Ida Bhatara, sesampun puput ka hyas, raris mapurwa daksina ping tiga
- Ida Bhatara malinggih ring sanggar Pangaruman/peliksari.
- Ida sang sulinggih/Pandita Mpu anglaraken puja-argha-patra, saha papaletan nyane jangkep,manut saparikramaning sang Pandita amuja. Saha akarya tirtha pangresikan sami.
- Ngemargiang tirtha pangresikan sami, ngawit saking genah Tatimpug, ring sanggar tawang/surya, ring palinggihe sami, saha ring upakara lan ring wewangunan sami.
- Ida sang Pandita ngadegang Bhatara Surya;
Saptongkara-mantra, Kuta-mantra, Anantasana, Catur-aiswarya,
Padmasana, Utpati, Sthiti, Pungu dening Catur-sandya, Ksipta-puja, Siwi-karana, Tri-tattwa,Upahredaya,Udakanjali, Asta-puja, Aditya-stawa, Toya-tarpanam, Catur-tarpanam, ?iwa-amrtha- mantra, Sembah Kuta-mantra, Stawa-Bhatara Surya.
- Ida Sang Pandita ngadegang Bhatara antuk Saptongkara Dewa: Akasa-stawa. Prethiwi-stawa. Giri-pati-stawa, Tiga Guru-stawa, Ida Bhatara Kawitan (Ratu Pasek). Pranamya Dewa, raris ngelantur ngaturan wai camani.
- Ngawekasang Bebanten sami, manut kawentenan upakara angge nedunan Ida Bhatara.
- Upasaksi ring Sang Hyang Triyo-dasa-saksi.
- Tri-bhuwana-stawa.
- Ngayab ring sanggar Surya, saha ring sor sanggar Surya.
- Ngayab ring upakara ring Palinggih-palinggihe sami saha upakara nedunan Ida Bhatara..
- Muspa.
- Ksama swamam Jagat-natha. Puput
DUDONAN UPACARA PANYINEBAN IDA BHATARA
RING PURA CATUR LAWA RATU PASEK BESAKIH
- Ida sang sulinggih/Pandita Mpu anglaraken puja-argha-patra, saha papaletan nyane jangkep, manut saparikramaning sang Pandita amuja. Saha akarya tirtha pangresikan sami.
- Ngemargiang tirtha pangresikan sami, ngawit saking genah Tatimpug, ring sanggar tawang/surya, ring palinggihe sami, saha ring upakara lan ring wewangunan sami.
- Ida sang Pandita ngadegang Bhatara Surya;
Saptongkara-mantra, Kuta-mantra, Anantasana, Catur-aiswarya,
Padmasana, Utpati, Sthiti, Pungu dening Catur-sandya, Ksipta-puja, Siwi-karana, Tri- tattwa,Upahredaya,Udakanjali, Asta-puja, Aditya-stawa, Toya-tarpanam, Catur-tarpanam, ?iwa-amrtha- mantra, Sembah Kuta-mantra, Stawa-Bhatara Surya.
- Ida Sang Pandita Mpu ngadegang Bhatara antuk Saptongkara Dewa: Akasa-stawa. Prethiwi-stawa. Giri-pati-stawa, Tiga Guru-stawa, Ida Bhatara Kawitan (Ratu Pasek). Pranamya Dewa, raris ngelantur ngaturan wai camani.
- Ngawekasang Bebanten sami, manut kawentenan upakara anggen ring panyineban Ida Bhatara.
- Upasaksi ring Sang Hyang Triyo-dasa-saksi.Tri-bhuwana-stawa.
- Ngayab ring sanggar Surya, saha ring sor sanggar Surya.
- Ngayab ring upakara ring Palinggih-palinggihe sami saha upakara nedunan Ida Bhatara..
- Muspa.
- Dane Mangku matur piuning munggwing Ida Bhatara pacing katuran panyineban.
- Ida Bhatara tedun mapurwasawya ping tiga, sesasmpune ping tiga raris katuran banten pangluwaran/banten Tetingkeb saha saruntutan nyane.
- Pralinggan Ida Bhatara raris kalinggihang ring palinggih meru.
- Ksama swamam Jagat-natha. Puput.
DUDONAN UPACARA PUJAWALI
RING PURA CATUR LAWA RATU PASEK BESAKIH
RING SASIH KAWULU LAN KADASA.
- Ida sang sulinggih/Pandita Mpu anglaraken puja-argha-patra, saha papaletan nyane jangkep, manut saparikramaning sang Pandita amuja. Saha akarya tirtha pangresikan sami.
- Ngemargiang tirtha pangresikan sami,ngawit saking genah Tatimpug,ring sanggar tawang/surya, ring palinggihe sami, saha ring upakara lan ring wewangunan sami.
- Ida sang Pandita ngadegang Bhatara Surya;
Saptongkara-mantra, Kuta-mantra, Anantasana, Catur-aiswarya,
Padmasana, Utpati, Sthiti, Pungu dening Catur-sandya, Ksipta-puja, Siwi-karana,Tri-tattwa,Upahredaya,Udakanjali,Asta-puja, Aditya-stawa, Toya-tarpanam, Catur-tarpanam, ?iwa-amrtha- mantra, Sembah Kuta-mantra, Stawa-Bhatara Surya.
- Ida Sang Pandita ngastawayang Pecaruan : Akasa-stawa, Prethiwi-stawa, Ludra stawa, Durga-stawa, Utpati-Sthiti Bhuta, Bhuta-stawa, Kala-stawa, ngresik caru ngawit saking purwa, Daksina, Pascima, Uttara, Madhya saha kalanturan antuk pajaya-jayan-Bhuta, Ngawekasang Pecaruan, Ngayab ring Suryan caru, saha ring sor Surya.
Ngayab upakara Pecaruan, ngundur bhuta, ngalukat bhuta, jantos puput saparikramaning pecaruan.
- Sesampune puput anglaraken pecaruan, raris Ida Sang Pandita nedunan /ngastawa Ida Bhatara antuk Saptongkara Dewa : Druwe Rsi stawa, Teja-stawa, Giripati stawa. ?iwa-stawa, Ganapati stawa, ?iwa-samuha-stawa, Indragiri/Kahyangan stawa,Tiga Guru stawa, Kawitan stawa , Catur weda stawa, Catur-stawa, Ghana-wedya-stawa. Panca Saraswati stawa. Prenamya Dewa.
- Ida sang Pandita akarya tirtha Padudusan alit. Salilam-wimalam-toyam, Catur-kumbha, saha pajayan-jayan tirtha padudusan. Rikala ngemargiang tirtha Padudusan, Ida Sang Pandita ngenter antuk Wai Camani-Widhi-stawa.
- Ida Sang Pandita ngastawayang upakarane sami, manut ring kawentenan upakara kabwatang.
- Upasaksi ring Sang Hyang Triyo-dasa-saksi. Saha kelanturan antuk puja Tri-bhuwana-stawa.
- Ngayab ring Sanggar Surya, saha ring sor sanggar Surya.
- Ngayab ring upakara ring pelinggih-pelinggih sami,
- Ngayab ring upakara arepan Widhine saha upakarane sami.
- Muspa
- Puput.
DUDONAN UPACARA PENGANYAR
RING PURA CATUR LAWA RATU PASEK BESAKIH
- Ida sang sulinggih/Pandita Mpu anglaraken puja-argha-patra, saha papaletan nyane jangkep,manut saparikramaning sang Pandita amuja. Saha akarya tirtha pangresikan sami.
- Ngemargiang tirtha pangresikan sami, ngawit saking genah Tatimpug, ring sanggar tawang/surya, ring palinggihe sami, saha ring upakara lan ring wewangunan sami.
- Ida sang Pandita ngadegang Bhatara Surya; Saptongkara-mantra, Kuta-mantra, Anantasana, Catur-aiswarya,Padmasana, Utpati, Sthiti, Pungu dening Catur-sandya, Ksipta-puja, Siwi-karana, Tri-tattwa,Upahredaya,Udakanjali, Asta-puja, Aditya-stawa, Toya-tarpanam, Catur-tarpanam, ?iwa-amrtha- mantra, Sembah Kuta-mantra, Stawa-Bhatara Surya.
- Ida Sang Pandita ngadegang Bhatara antuk Saptongkara Dewa: Akasa-stawa. Prethiwi-stawa. Giri-pati-stawa, Tiga Guru-stawa, Ida Bhatara Kawitan (Ratu Pasek). Pranamya Dewa, raris ngelantur ngaturan wai camani.
- Ngawekasang Bebanten sami, manut kawentenan upakara Penganyar Ida Bhatara.
- Upasaksi ring Sang Hyang Triyo-dasa-saksi.
- Tri-bhuwana-stawa.
- Ngayab ring sanggar Surya, saha ring sor sanggar Surya.
- .Ngayab upakara ring Palinggih-palinggihe sami
- Ngayab upakara Penganyar Ida Bhatara.
- Ksama swamam Jagat-natha. Puput.
Banten Penganyar Ring Pura Catur Lawa Ratu Pasek Besakih
Ring Surya :
- Suci Laksana asoroh ( Suci Gede )
- Perayunan, Rantasan Putih kuning, Pesucian, banten pengeresikan.
Sor Surya :
- Cacahan 11 tanding, jangan sakawali, lan tetabuhan sejangkepnyane
Banten ring Pengaruman :
- Suci Gede Asoroh
- ayaban asoroh tumpeng 11 (solas)
- Raka – raka 2 dulang
- Rayuan 2 dulang meulam betutu bebek
- Sanganan 2 dulang
- Punia alit asoroh
Ring Sor :
- Segehan manca warna
Ring soang – soang pelinggih
( Pelinggih wenten 11 dan penyacah wenten 4 )
- Pejati lan suci sari
- Perayunan putih kuning.
- Segehan putih kuning ring soang – soang pelinggih
Ring natar pelinggih :
- Caru Ekasata ( Brumbunan )
Ring Ajeng Sulinggih :
- Suci Asoroh
- Sesantun gede asoroh
- Biokaon, Durmanggala, Prayascita,lan Pengulapan lan Lis Bale Gading
- Punia Saka Taman ( Punia Jangkep ).
Wewalian jangkep,
- Gong lan tarian saking soang – soang penganyar.


text:
CERPEN BAHASA BALI
Posted by Ni Wayan Maretayani on Minggu, 24 April 2016
Labels: bahasa bali, bali, cerpen, cerpen bahasa bali, Hindu
Mengenang masa SMP dulu :)
RODAN IDUP
Olih : Ni Wayan Maretayani
Ring zamanne mangkin gumine sampun maju. Makasami pelosok-pelosok jagate keni arus globalisasi, mawinang akeh perubahan-perubahan sosial miwah cara hidup manusane sami. Khususne ring Bali, mangkin sampun akeh gedung-gedung nyujuh langit, akeh paumahan-paumahan elit miwah akeh tongos hiburan sane ngendah- ngendah. Kota Denpasar sane kauuningin ibukota Bali sane pinih modern utawi elit, sane mangkin wenten umah sane cenik malakar antuk bedég sane maraab seng utawi umah bédéng. Umah punika magenah ring tongos munduhang leluhu. Umahne punika sampun reod, nenten patut tongosin nanging wenten jadma sane idup irika. Ring umah bédéng punika idup limang diri yowana sane nenten molihang bangku pendidikan utawi tan masekolah. Kelimang diri yowanane punika nenten nyama tugelan sakewala timpal senasib utawi BFF (Best Friend Forever). Kelimang yowanane punika ngorahang ragane ipun sareng sami De Best Sock, sekaa sane kabentuk ben dasar nasib miwah kesetyaan. De punika kaambil saking bahasa Belanda, Best punika kaambil saking bahasa Inggris, lan Sock kaambil saking bahasa Inggris. Sane artinyane tan sombong utawi nenten sombong yening eras-erasang ring bahasa Bali. De Best Sock punika anggotanyane I Glebug, I Badeng, I Béngor, I Koncréng, lan I Sule.
Makasami madue pakaryan sane melen-melenang. I Glebug dados pemulung, Badeng lan Béngor makadi pengamen utawi jadma sane magending ring jalane lan lampu merah. Koncréng makadi dagang jamu lan Sule makadi tukang sol sepatu keliling ring desa-desa. Makasami nenten masekolah sawireh angge ngajeng manten makasami kari kirangan. Yadiastun yusane makasami wawu 15 tiban, ipun makasami harus nelahang bayu kanti peluh pidit mangda nyidayang ngajeng sedina-dina prasida basang ipunne ten puyung manten.
Sebilang wai, sang surya endag ring ba dangin, ipun makasami utawi De Best Sock sampun nyumunang ngaryanang swadarmane. Ipun sareng sami nyumunang ngalih kertas-kertas sane wenten angkane miwah gambar sane dados ciri khas bangsa Indonesia sane mawasta pipis utawi jinah jagi kaanggen nyambung kauripan ipune makasami. I Glebug sane makarya ring tongos munduhang leluu utawi TPA. Glebug nuduk botol yeh sane malakar aji plastik jagi kaadol ring para agen antuk kaolah malih dados barang sane tiosan. I Glebug mase munduhang KMK (Kemasan Minuman Kertas) sane nyidayang kaolah malih. Nanging ah setengah uli makasami sane kapunduhang kaanggen kerajinan tangan olih I Glebug. Leluu punika kabakta mawali ke umah bédéng jagi kakaryanin pindekan, celeng-celengan, umah-umahan, souvenir miwah sane tiosan. Sepatutyane, I Glebug puniki pinih seneng ngaryanin kerajinan tangan sawireh hobi, wawu nonton ring TV utawi maca ring koran sane sampun lapuk, ipun sampun nyidayang ngae pedidi. Hasil ipunne pinih becik lan ngangobin. I Glebug nonton TV nenten ring umah bédéngné sakewala ring sisi mall utawi ring umah-umah warga sane kadatengin olih I Glebug antuk ngambil leluune.
Selanturnyane hasilne ipun kabakta olih B2 utawi I Badeng lan I Béngor antuk ka tanjain ring mobil-mobil utawi motor-motor sane majejer ring lampu merah utawi lampu ring lampu stopan. Ipun sareng sami biasane magending sambil matanjang kerajinan sane kakaryanin olih I Glebug. I Badeng lan I Béngor pinih seneng magending sawireh sampun dados kasenangan utawi hobi. I Badeng pinih ngangobin Michael Jackson, sawireh Jacko punika penyanyi nomer siki ring gumine ”King of Pop”. Gending sane pinih kasenengin inggih punika ”Heal the world’. Sabilang wai ipun magending ring jalane, terus gending puniki dados andalan ipun.
Sapuniki tembangnyane
There’s a place in your heart
And I know that it is love
And this place could be much brighter than tomorrow
And if you really try
You’ll find there’s no need to cry
In this place you’ll fell there’s no hurt or sorrow
There are ways to get there
If you care enough for the living
Make a little space make a better palace
Chorus;
Heal the world
Make it better place
For you and for me and the entire human race
There are people dying
If you care enough for the living
Make a better place for you and for me
Nyantos puput.
Lianan ring tembang punika, I Badeng mase seneng magending gendingan The Masive sane mamurda ” Jangan Menyerah”. Gending punika sane ngaenang idupne bagia. Gending Jacko sane lianan pinih kasenengin malih, minakadi You’re not alone, Beat it, Man in the Mirror, Balack or White and soon. Eh dadosne tityang ngangge bahasa Inggris nanging ten masalah, ngomongin Michael Jackson nyidayang nyerempet ngangge bahasa inggris. Nanging I Béngor madue idola sane melenang saking Badeng. I Béngor ngangobin Justin Bieber miwah Lolot. Justi Bieber sane suaranyane pinih becik lan kaloktah ring gumine. Lolot grup band sane pinih becik ring Bali. Gendingne sane pinih kasenengin sane mamurda Tresna memaksa. Pepes ipun makakalih nyaiheng tokoh idola ipune. Wenten jelek melahne kanti miyegan munyi. Nanging tan masalah sawireh negara Indonesia inggih punika negara demokrasi bebas memilih. Bebas berekspresi nanging tan dados melanggar undang-undang. Mangkin miyegan, binjepne gen sampun baikan. Seken-seken sawitra forever.
I Koncreng megae dados dagang jamu keliling. I Koncreng madue cita-cita dados pragawati nanging punika tuah khayalan tingkat tinggi kemanten ( cara gending peterpan Khayalan Tingkat Tinggi). I Koncreng madagang jamu uli semengan kanti kepeteng. Sabilang nanjang jamu koncreng ngorang, ” jamu... mas, jamu dik, jamu mbak” (cara Julia Perez ring film jamu gendonge). I Sule magae dados tukang sol sepatu ring peken. I Sule dot pisan dados desainner sane terkenal nanging adanne mase takdir, terima apa gen adane.
Di sampunne sang surya engseb ring kauh, ipun makasami ”De Best Sock” mulih ke umah cenik sane sampun reod punika, sane bolong-bolong antuk ngajeng bareng-bareng lan nyeritain punapi-punapi sane kewentenan sedina-dina ring tongos megaene suang-suang.
Sabilang a bulan, ipun makasami refreshing utawi ngibur diri ring tongos sane asri. Irika wenten kolam sane béne lucu-lucu, wenten jangolan ben kayu sane ungit-ungit yan iraga negak irika. Ipun sareng sami metuang pikobed sane wenten ring manahnyane. Wenten sane nuwutan gaya Michael Jackson, Justin Bieber, lan Ivan Gunawan sawireh bes dot dadi desainner sane kajanaloka. Wenten mase sane majalan ring ambeng-ambenganne cara majalan ring Catwalk. I Sule mase milu-milu ngelawak nuwutan Sule ring OVJ. Ipun makasami mula kompak pisan. Nanging makalima madue film kesukaan inggih punika scoobydoo. Yadiastun nyeh-nyehan nanging scoobydoo dados pahlawan. Ipun jak lima bagia, bagia lan bagia.
Nanging ring rahina purnama, wenten petugas sane menggrebek utawi ngejuk jadma sane ten madue umah utawi tuna wisma. De Best Sock punika madue umah bédéng nanging umahne punika umah ileggal sawireh genahne ring TPA gelah pemerintah. Ipun makasami mencar melaib. Sesubane aman De Best Sock ten lengkap. Tuah papat diri manten sane makumpul. Malih asiki ilang. Sane ilang inggih punika Sule. Maka papat punika sebet, ngeling ring sisin tukade. Sane mangkin, ipun makasami sampun keilangan tongos ngetis utawi umah. Nanging bin sebetan keilangan sawitra sane sayangan lan sampun bareng-bareng ajak uli pidan. Ipun makapapat mangkin sampun mawali ngelaksanayang swadarmane suang-suang. Malih nyumunang idup, yadiastun sawitrane malih asiki ilang. Sabilang petengne ipun makapapat ngajeng bareng-bareng, nanging wenten piring lan kursi sane kosong. Genah I Sule biasane negak lan makedekan. Sane mangkin tan wenten sane ngibur cara ipidan. Sing ada lelucon-lelucon malih. Sane wenten tuah sebet lan merasa pelih. Sawireh pas to makalima tan bareng-bareng nanging pisah-pisah. “Yan tawang kene dadine, nu ngadenang maejuk jak makejang”, I Koncreng ngorahang. ”Ae, nu ngadenang maejuk bareng-bareng paling tuah baanga peyuluhan manten”, IBadeng nimpalin. De Best Sock jak papat sampun ngeling masigsigan sebilang inget dugase Sule ilang.
Patuh cara biasane, makapapat ngelaksanayang swadarmane. Ngaryanin pakaryan sane sampun biase kalaksanayang. Nanging mangkin ipun sampun ngidayang akidik ngengsapan sebetne. Sawireh yan sebet terus-terusan ten becik antuk ipune makapapat. Sampun duang tiban tan mase wenten kabar saking I Sule. Ipun makapapat tan uning sapunapi idup Sule sane mangkin. Ipun makapapat ngadenang Sule idup melarat utawi sampun tan wenten. Nanging ipun makapapat terus optimis, Sule kari ring gumine.
Sane mangkin I Sule sampun puput dados tukang sol sepatu keliling. Sane mangkin I Sule dados artis pendatang baru ring jagat hiburan Indonesia. Pas melaib kauber petugas, I Sule nepukin wenten mobil taksi sane mabukak pintune ring lampu merahe. Sawireh penumpangne tuwun numbas akua. Langsung tan malih makeneh doh, I Sule langsung macelep. Sopir taksine makesyab sawireh wenten tamu ten diundang macelep. Nanging I Sule ngorahang, ipun mecelep sawireh wenten preman sane ngender. Penumpange lantas macelep. Penumpang sane sampun rauh inggih punika jadma sane sampun lingsir merasa medalem I Sule, sawireh cucune sane maiyaban teken I Sule sampun padem. Sampun padem sawireh tabrakan mobil ring Jakarta. Nak lingsir punika mawasta Ibu Mersthonia utawi Oma Tonia. Nak lingsir puniki blasteran Indonesia lan Perancis. Oma puniki polos pisan. Pas petugase sampun lewat, Sule nagih pesu ling mobil taksine nanging katembang olih Oma puniki. I Sule terus nangih pesu, Oma terus nembang.
Payu I Sule ajaka ken Oma puniki ke Jakarta, I Sule kaangkat dados cucu Oma Tonia. Sawireh Oma pedidi, tan ngelah keluarga sekat tabrakan maut ring Jakarta 5 warsa sane sampun lintang. Sule merasa pelih sawireh tan ngorang-ngorang makaad joh ring sawitra-sawitranyane. Tan ngorang ring De Best Sock. Ipun merasa sebet ngalin Bali tongos idup I Sule uli pidan. Mangkin I Sule sampun ring Jakarta. Irika I Sule dot pisan nelpon sawitra-sawitranyane. Nanging ipun mara sadar ring umah bedeng tan wenten sane madue telpon. Dot ngirim surat, Sule tan nawang napi adan wilayah TPU ring Denpasar punika sane detail. Napi kari sawitrane irika napi ten, I Sule tan uning. Sane mangkin I Sule sampun biase idup ring Jakarta. Sampun biase kija-kija ngangge mobil, belanja bebas, ngajeng bebas sampun wenten Oma sane nanggung. Naging ring hatine, I Sule merasa tan lengkap, sawireh sawitranyane (De Best Sock) tan uning nasibne mangkin.
Nanging nasibe sampun kaitungan olih Hyang Widhi. I Sule mangkin sampun nyumunang populer ring Jakarta dados aktor. Sampun akeh kontrak sane ngantosan. Kanti I Sule merasa med sawireh tan wenten sadina-dinane santai. Sebilang ke mall, ipun kauber olih para fansne. Pas pedidi, Sule sane mangkin malih inget teken sawitra-sawitranyane ring Bali, ring umah bedeng, tongos ipune idup uli pidan. I Sule mangkin sampun med makarya ring Jakarta, dot ke Bali ngalih sawitra-sawitranyane lan nenangin manahnyane.
Sampun 5 dina, Sule meileh-milehan ngalinang sawitra-sawitranyane. Tan wenten sane tepukina. Tan wenten umah bedenge. Lantas ring sisin tukade, I Sule nepukin I Badeng magending-gending. ”Deng.....deng.....”, sambat I Sule. Badeng maekin nanging tan sadar sane ngaukin ipun i Sule. ”Punapi?”, Badeng nakenan. ”Tityang I Sule”, I Sule nyawis. ”Sule?”, pikir Badeng. ”Tityang Sule, do you remember me?”,pitaken I Sule. ” Are you seriously? Mmm, I remember you Le”,I Badeng nyawis. Asapunika ritatkala ipun makakalih matemu ring sisin tukade. I Badeng kanti bengong nepukin perubahan ring I Sule. Mangkin I Sule kaanter olih I Badeng nyingakin sawitra-sawitranyane ring De Best Sock. Ipun makalima matemu malih lan saling gelut. Makasami bagia tan ngidang ngorahang. Sampun duang tiban pisah sane mangkin malih matemu. I Sule nyritayang unduke pidan. Makapapat nyidayang nerima alasan I Sule. Mangkin I Sule sampun populer, I Sule dot sawitra-sawitranyane mangda senasib sareng ipun. I Sule ngajak sawitra-sawitranyane ke Jakarta. Irika makasami melajah lebih modern.
Sampun a tiban ring Jakarta ngaduang nasib. Makalima mangkin sampun nyidang nyambung idup ulian peluhne pedidi. I Sule dados aktor, I Badeng lan I Bengor dados penyayi, I Koncreng dados model lan I Glebug madue toko kerajinan sane gede ring Jakarta. Makasami bagia, yadiastun tan masekolah nanging ipun dueg bahasa inggris lan madue talenta sane tan kapikayun. Makasami terus inget dugase ipidan ring Bali dados gelandangan, sane mangkin sampun nyidang becikan. Hidup De Best Sock lan jaga gumine, Heal the world make a better place for you and for me.
Puput


text:
Lontar Usada Tiwang 20b – 30b
Ta, bangkiang kaku makaukud, tunggal mabading sakit, inan kunyit, jebugarum, ulig, uwapakna. [20b]
Ta, kuping sakit buka tumbak, sa bungan nyuh, isin rong gagambiran, raginya sari lungid, yeh candhana, sembarakna karnnanya.
Ta, witing lara mangacuk ancuk mwah nunggek, paling rangsek, nga, sa, don pungut, isen kapur, katumbah, sembarakna.
Ta, weteng kaku maka ukud, mangduhan mailehan, muwah ngohan, tur macelos atinya, tangan sukunya asrep, sa, babakan badung, lunak tanek, sami mapanggang, liligundi muanina, mica, 3, besik, yeh juwuk, juang a takeh, cuka a takeh, tahapakna.
Ta, beseh sagnahna, sa, pamor bubuk, yeh limo, olesakna.
Ta, basang sakit laut seneb, ngaba kulunatina, sa, muncuk pule, kunit, bawang tambus, banu ketan gajih, tahap.
Ta, koreng, sa, isen kapur, sada wayah, pipis, wdakakna. [21a]
Ta, koreng, úa, don lumba-lumba, trikatuka, goreng, juang lêngisne, olêsakna.
Ta, gênit, úa, jajangutan, trikatuka, pipis wdakakna.
Ta, gênit, muwah koreng, úa, akah kayu nasi, sari kuning, gintên cêmêng, ulig, prês, tutuh irungña.
Ta, pacablegbleg, úa, êmbong dapdap sakti, asaban candhana, pamor bubuk, ulig, wdakakna.
Ta, ñakitang lulud, úa, kapasilan dalima, isen kapur, bawang, gula pasir, ulig, tambus, wdakakna.
Ta, suku lara, úa, carmmaning tangulun, trikatuka, yeh arak, ulig, wdakakna.
Ta, parangi, úa, tain bêsi, trusi, yeh juwuk, olêsakna.
Ta, panulak parang, panulak gring agung, panulak sisik, úa, don pungut, ne [21b] ngungkulin tukad, don basa, ne di sisin yehe, batun undis, cêkuh, bras miyik, wdakakna.
Ta, bêsêh tanpa sangkan, úa, akah kêm, tapuk buah, 7, tapuk manggis, 7, bêsik, kulit taluh, 1, wdakakna. Malih panutsutanna, muncuk buwu, 3, matali bnang slêm, 3, ileh. Lolohna, adas, pineñug.
Ta, tuju pêtêng, úa, kêtan, kunit, sêmbarakna, rari guling di damara.
Ta, tuju pêtêng, úa, babakan kasambi daha, isen kuñit, katumbah, 2, bsik, asêm, raris dadah, olesakna.
Ta, maluas, sêmutan, úa, babakan kelor, babakan pule, akah awar-awar, akah teter, akah tuwung kripit, bras bang, bawang matambus, bangle, jae, isen rong, tabia bun, [22a] trikatuka, yeh cuka, wdakna sukune.
Ta, tuju maluang, sêmutan, úa, babakan kusambi, babakan kacêmcêm, babakan juwêt, akah madori putih, kulit juwuk purut, sentok masui, trikatuka, yeh arak, wdakakna ring laraña.
Awighnamastu nama sidam. Om Saraswati patastra ya namah. Iki usada sari, nga, pinaka ratuning usada uttama dahat, apan tambaning sari uttama, nga, dharma usada, kalimosada sami mulih ring usada sari, arang wong wikan, ring rasaning usada sari, nora kweh kang winilang Sanghyang Guru Reka, Sanghyang Brahma, Sanghyang Wisnu, Sanghyang Swara, Sanghyang Tiga juga sakti juga ngawawa ring kana, bapanta tatiga lawan tiga, nyan ta lekasnya maka wyan kawyan nira ring bhuwana alit, bhuwana agung, tiga juga ngawawa ring kana suksma munggwang [22b] sada, dharmma usada, kalimosada, apan balian tiga, wong lara tatiga, nyan ta lwirnya, kang balian lanang, wadon kalih, kang lara, lanang wadon kedi, kang tamba, panes asrep dumalada, kang agring, panes asrep, sebaha ngawelara tunggal, kang angawe tamba dewasanya, Sanghyang Iswara Brahma Wisnu, nandangana lara bayu sabda idep, marimma ning hana kalimosada, jatyanira sanya uttama, kayeki kramanya, ujaring sastra sanga, katiklaning genta pinara pitu, buddha kacapi, nyan rasanira uttama, putwinya mawas meneng bayu anglara, bayu pjah, bayu amigrahanin manusa, amigrahanin dewa, mwah wuus ri siddhining mantra, wnang sira ngusadanin amasang tamba, tur umamat pangupah, umalapakna pradaksina, wnang wong mangkana apan sira wuus ring rasanning sastra sanga, patikelaning genta pinara pitu, buddha kacapi, mwang kalimosadi jatya, kunang ta angapti wruh tumakita [23a] ring angsara umalap lampah mangusadanin, yeki kramanya uttama. Balian ne ring raga kawruhakna rumuhun, balian tatakson, magnah ring siksikan, nga, I Undhaka, muwah balian wadon nika, balian dudukan, balian lanang magnah ring ulunati, balian kedi magnah ring pabahan, nga, Sanghyang Sira Kul Putih. Nyan tatiga baliane mawisesa, balian ring raga sarira, pinugrahan Ida Sanghyang Wisnu, Jalarani Kasiapa Siddhi, muwah anggawe dasa rwa sandhi sakti mangleyak Ida Sanghyang Brahma, Bhagawan Mrecu Kundhamaka jalaran nira, hana bhuta wisesa, anggawe gring, nga, bhuta preteka kala dngen, bhuta ajil, bhuta sliwah, bhuta ludira, bhuta ari ari, ika nggawe gring janma manusa, ika kama, sa, juga maka rencang, Bhatara Brahma, ri sandhingira pinaka proban Bhatara Wisnu, Sanghyang Suksma Dharmma Wisesa, Sanghyang Dharmma Wisesa, Sanghyang Suksma [23b] Dharmma Wisesa, ika nggawe tambaning manusa, angusada sakalwiring lara purnna, patuh idep Sanghyang Iswara, angawre maka sadyanida Bhatara Brahma, Bhatara Wisnu, hyuning suksma, twinya tan tatwa ya.
Yanya wora kinceh awaknya, bokanyane plipit bulun matane saling tumpahin, muwah clengik clengik, upas mamri, nga, milara, ta, loloh lumut batu ne nguda, bawang tambus, pula sari, adas, yeh jun taneg, tahap.
Yan pengeng lempuyeng, panas dingin tusing mising, upas tapas tamparo milara, ta, lolohnya, babakan tui putih, bawang adas matambus, majatu lumut gebeh, nyuh tunu, kadi komake abatu, tahap.
Ta, mpuk genit, sa, mica,9, suruh temurose, 3, bidang, bangle, 3, yis, ma, om kjar, daging kjar, 3.
Ta, soca [24a] kanin, sa, mbotan isen, montong kasa, montong kuning gamongan, tmutis, basanya sari kuning, remek daging, ginten cemeng, sari, sami tambus, supatakna, wdakakna, rwaning limo, lempuyang arum, sami manyahnyah, aworana bras.
Ta, mtu bukat rentengan laware, sa, bungkil gedang saba, montong sarining, tahap. Uwapnya bungkil gedang saba, usug wangkong, sa, tmutis, lunak tanek, madadah.
Ta, mejen, sa, mpol gagang tambus, tain yeh, tahap.
Ta, mejen, sa, yeh embo, injin, bawang adas, tahap. Uwapnya, isep nanah, isep getih, bawang adas. Wedaknya, gamongan gede, nyuh tunu, bawang tambus.
Ta, mejen, sa, carmmaning asem daha, bakar, bawang tambus, urapakna.
Ta, mejen, sa, tui putih, lunak tanek mabakar, bawang [24b] tambus, bras.
Ta, mtu bol, sa, kangkang yuyusakamulan, bun nanipi sakamulan, nyuh matunu, sari lungid, sada wayah tahap, pule, nyuh matunu, sari lungid, panjelang, musi, tahap.
Ta, mtu bol, rwaning bengkel, adas, tahap.
Ta, bol mtu, sa, carmmaning undis, 3, muncuk, bangle, 3 yis, trikatuka, wdakakna.
Ta, mtu bol, sa, akah kenangga, akah dawusa, rwaning sembung, bawang tambus, yeh ktan gajih, tahap.
Ta, bol metu, sa, lublub dapdaptis, akah pucuk putih, yeh ketan gajih, bawang tambus, tahap.
Ta, bol metu, sa, rwaning pancarsona, kunyit, santen kane, bengkes, wus mateng, pinres, tahap.
Ta, bol metu, sa, akah nasi-nasi, yeh ketan gajih, tahap.
Ta, bol metu, sa, carmma- [25a] ning sulastri, carmmaning nagasari, carmaning kalampwak putih, bun nanipi, isinrong, tahap.
Ta, rare nangis ring wngi, sa, sembung pupukna, ma, om ku pukulunna ha.
Ta, dada ngangsur, sa, dukut lepas, kamiri lanang, adas, sembarakna.
Ta, edan, sa, sembung kuwuk, daringo kasuna, uyuhing rare lanang, puhakna ring mata, ring irung, kuping, ma, om ahohaeh, ai-ai, syawya sruha nama swaha.
Ta, warang wareng, sa, cmelan, gula, trasi, tahap.
Ta, warang, sa, yuyu iseni saang, panggang pangan, hayo nginum banyu. Panyaak, sa, rwaning paya puwuh, tampelakna, sasantun, arttha, 250, ma, kokokan matinggah sisin pagah, lebur tka geseng, 3. Pangurung, sa, don paspasan, majatu ban bama bang, mauyeg, olesakna, ma, om mpu watek dewata, paum, [25b] Bhatara Hyang Guru nora ditu, sing tka padha urung, yan hana wwang mangawa pracihna adengan tur magnah ring madyanya nora mawas twinya, sinanputan dening wastranya, menengin pepetannya, tur kna ambat dening pepetnya, ika wwang luwih luputinggring, sajabaning umurnya, doh ikang gring, wong prakosaning dusta, nga, malih hala yan doyan bangkit, mangkana wisanya. Iki sikuting wwang mangawa guna, yanya wwang tlapakan tangannya makalangan, tur nora sya hanya labuh, ika wwang maguna lewih, wonga yasa purnna, ngalwih pengaruh wongiku, doya nangategteg katu, madadagangan prawretinnya tur kaya, samangkana kattamannya.
Malih yana wwang ngawa tngeran ring pipi malih tuwinya adengan, ika jadma pangaruh, doyan akeh biayanyasih, wulan samekdi nginging tan sih, nga, mangkana wwang ika.[26a]
Malih yan hana wwange maciri pipinya cedek senanding adengan, luh yadyan muani, padha jayanya, reres angupa desa, nga, tan wangde patwatwa ananggih kara hayon.
Malih yan hana wwange nene ngawa sukat ring tangannya, waya ri nakanya pelet, yan kari urip kumantas twatwa, nora hana gring wau manjing ring pangubugannya, ratu angalapaken pandhung, nga, suka sugih wekas wekas.
Malih yan hana wwang adengan ring prabhunya matitis papelengan, baingin sinaputin mneng, nga, glis twinya pjah, apan dewa dumadi jadma, lwih uttama.
Malih yana wwange adengan ring pabahannya mnengin usehannya, wong jampana, nga, tong dadi kapapalan doyanya, reka guru, nga, roko tngerannya.
Malih yan hana wwang cdek ring karnnanya, kiwa muwah ring tngen, dulang mreta, nga, madadagang pawretinya. [26b]
Malih san hana wwang ri tampak tangannya kadi usehan tras, tan sapira kaotamanya wwang mangkana, asih gawe mtu sadhana, magawe sugih, idepnya satata sadhana amukti pakewuh, nga, tan wande manmu bagya.
Malih yan hana wong matanda ring lalatanya kanten mausehan patngahing lalatannya, doyan bijuh anak, asing tandurnya ngawe mupna, malih yan hana wwang cablang, tuwed bau, nga, doyan anta, malih yan hana wwang bolang, pangaruh sajawwangika, bobok sajagat, nga, dharmmape mangwika.
Malih yan hana wwang astanya pamjangan aneh ring kamawan, diastu [27a] ring keri, ambar bhuwana, nga katah adwe samitra, bisa angala wandhawa mangkana kattamanya.
Malih yan hana wwang coda ring dadanya, randha prakosa, nga, wani ring satru wwang mangkana.
Malih yan hana wwang ibih batun butuhnya, wintang angendit wulan, nga, byuh anak, byuh rabi, awet tuwuhnya, sarwwa tandura nadi.
Malih yan hana wwang lwir saliwah pawakanya, wong lamaya, nga, bra tiwinya ring karyya, mamadat mamotah doyan santa, pring dala.
Malih yan hana wwang rare nene wau lekad saking bhaga wasa ibune, ari arinya dadi kalung, dadi salimpet, ring tangan rarene maseetan, ari ari iki wnang duduk, jemuh apanga tuh, bakta mamaling becik anggen sabuk anggen seet, ring tras wnang dadi [27b] sira aji sunglap , dadi sira maya maya, tan katon dening satru.Mangkana katta maning ari ari ika, anggen isin sabuk wnang, bakta kapayudan wnang. Malih yan urip rare ika, yadnya padem, yana urip, yan lanang, tar wnang kapapalan, dira purusa, sugih byuh daya, tan kurang pangan kinum.
Malih yan hana wwang adengan ring karmmanya, maka ro roman karmmanya madaging adengan sekar gading, nga, ika wwang mamlik, doyane manggih kadang wargga, yana lanang wong ika, luluh asih, yana wadon wong lanang akweh kasmaran, mangkana kagunan wonge adengan ring karmma kalih.
Malih yan hana wwang adengan ring panasarnya, malih ne ring jroning panasarnya guah adengan ika, kalumanik, nga, bisa makaryya, kelangan sring doyanya, kewala bantas cacad, brayane akeh iri.
Malih yan hana wong wetu ring, ra, u, [28a] tur lanang, turu sesih, nga, tengah yus doyan mati. Ra, pa, witu nungkul, nga, tur lanang, awet yus doyan.
Malih yan hana wwang wetu ring, Ra, pwa, tahan baret, doyan nglah somah mati, pyanak mati.
Malih yan hana wwang wetu ring, ra, tur lanang, awet tuwuhnya, asewe nora dwe rabi.
Malih yan hana wwang wetu ring, ra, ka, tur lanang doyanya mati labuh, menek kayu twat ron rubuh, nga.
Malih yana wwang wetu ring, cu, u, tur lanang, gunung tangis, nga, doyan katinggalan bapa ibu, kari rare tinggalinya.
Malih yana wwang wetu ring, ca, pa, gunung kutila, nga, doyan nglah nyama mati.
Malih yana wwang wetu ring, ca, pwa, tur lanang, gunung pincat, nga, doyan nglah somah mati, tur durung adwe anak. [28b]
Malih yana wwang wetu ring, ca, wa, tur lanang, gunung blah, nga, mwani yadyan luh, yan luh mati adwe anak doyan, yan lanang mati katadah doyanya.
Malih yana wetu ring, ca, ka, pancing sekar, nga, doyan katinggal rabi.
Malih yana wwang wetu ring, a, u, tlaga asat, nga.
Malih yan wwang wetu, a, p, tlaga kingking, nga, balanya nyakitang basang.
Malih yan wwang wetu ring, a, pwa, putri hmas, nga, yaniyanya doyan buron.
Malih yan wwang wetu ring, a, ka, swah angurubin gusih nga, rahayu wetu ring rare, doyanya acacala.
Malih yan wwang wetu ring, bu, u, gagak ikapa, nga, sakit basang bayanya, sakit tras, mamuruh.
Malih yan wwang wetu ring, bu, pa, yan ahusampurnna, rahayu, twa twa manggih sadya. Malih yan wwang wetu ring, bu, pwa, [29a] paksi anengkuk tluh, nga, sadya rahayu, ya awet tuwuhnya, patwa twa amanggih rahayu.
Malih yan wwang wetu ring, bu, wa, yadyan lanang, pararasanya lwir wong wadu, doyanya, yan ring sami tranya dharmma upama tanana dulu muk, amanggih rara kingking, jlene kagawe, wicaksana tur pradnyan, tlaga apit pancoran, nga, doyan glis katinggalan rabi, doyan sring amanggih kapapan manah.
Malih yan wwang wetu ring, bu, ka, guru sandhi, nga, angusadanin, doyan siddhi pantis denya ngucap, sihin braya kadang wargga, mangkana katuturanya.
Malih yan wwang wetu ring, wre, u, ulan rantunin wintang, nga, matutur bisa, mapyulah suged, yadyan lanang yapwan wadon, kelaka ring urip.
Malih yan wwang wetu ring, wre, pa, langkep penentang, nga, doyan amanggih duhkita, yaning wetunya anuju dawuh [29b] hala, yanyan anuju dawuh hayu, amadhya patemunya, yawyaktinya.
Malih yan wwang wetu ring, wre, pwa, ulan tumanggal, nga, doyan katinggalin priya.
Malih yan wwang wetu ring, wre, wa, doyan tan dwe anak, gni angin, nga, panambara.
Malih yan wwang wetu ring, wre, ka, gni laya, nga, doyan ilaban dening glap kojaranya.
Malih yan wetu ring, su, u, wayang dalu, nga, manik mati magantung, mangkana margganya. Malih yan wwang wetu ring, su, pa, gni anglayang, nga, panes, doyan nglah somah mati, wadon yadyapi lanang.
Malih yan wwang wetu ring, su, pwa, ulan sanding wintang, nga, mati kasuduk doyanya.
Malih yan wwang wetu ring, su, wa, pandan sategal, nga, anak akeh adwe, brayasih, tanana dwe utang.
Malih yan wwang wetu ring, su, ka, dugen mangap, doyan buduh, mangkana kojaranya. Malih yan wwang wetu ring, sa, u, tlga tinjo pancu[30a]ran, nga, anak akeh adwe, sugih byuh kaya.
Malih yan wwang wetu ring, sa, pa, jaran runtuh, nga, ngutang banyeh, anak asat.
Malih yan wwang wetu ring, sa, pwa, doyan sukeh adwe anak, gajah kurung, nga.
Malih yan wwang wetu ring, sa, wa, doyan mati aprang sasih amangan rau, nga.
Malih yan wwang wetu ring, sa, ka, paksi putih, doyan adwe rabi, doyan kosong.
Malih hana kocap, yan wwang sariranya nora hana rambute, ika kocap panumadi gunung gundul, matmahanta dahat, doyan mangrebah pamukten. Yaning amurug tan wangde rusak, yan wwang kaya tur byuh brana, anuli ngalap rabi. Ageng muwah alit, yan samangkana tong [30b] istrikna dening rabi, tan wangdena mada akan sadia dina.


text:
-
Recent Posts
Tagsbeginners cock ring best vibrating cock ring black cock ring black vibrating cock ring bullet vibrator cock ring cheap vibrating cock ring clit flicker cock ring cock ring for couples cock ring review cock ring that vibrates comfortable cock ring durable cock ring glow in the dark cock ring hustler buzzing bear hustler cock ring jimmyjane iconic ring review leather vibrating cock ring lelo bo lelo bo review lelo oden lelo oden cock ring lelo oden review lelo tor lelo tor review lelo vibrating cock ring lux lx4 cock ring luxury cock ring multi-speed vibrating cock ring neon cock ring rechargeable vibrating cock ring remote control vibrating cock ring remotely controlled cock ring remote vibrating cock ring robo ring robo ring review screaming o cock ring sex please misha cock ring super enjoyable vibrating ring tantus cock ring review tantus cock rings tantus vibrating cock ring ultra 7 vibrating cock ring vibrating cock ring review vibrating ring vibrating silicone cock ring
Blogroll
Tag Archives: lelo oden
Lelo Oden Vibrating Male Cock Ring
Posted on November 1, 2011 by admin
Lelo Oden Vibrating Ring ($149) The perfect vibrating cock ring for use as a sex toy between couples. Share the pleasure with this two in one cock ring and vibrator from Lelo. Not only does the cock ring itself vibrate, … Continue reading →
Posted in Uncategorized | Tagged best vibrating cock ring, lelo oden, lelo oden cock ring, lelo oden review | Comments Off on Lelo Oden Vibrating Male Cock Ring


text:
Disubane I Belog neked di peken, kema-mai ia ninggalin dagang bebek sakewala ia ngenjuhang pipis dasa tali rupiah. Jero niki jinah, tiang meli bebek dadua. Bebeke aukud aji Rp. 4000. Lantas dagang bebeke ngemaang I Belog susuk bui Rp. 2000. Disubane maan meli bebek lantas I Belog mulih.
Kacrita ia ngemulihang, tur ngaliwatin tukad linggah. Ditu lantas bebeke ngeleb. Maka dadua bebeke ngelangi di tukade. I Belog bengong ninggalin bebeke kambang tur ia ngrengkeng kene. Beh, bebek puyung bakat beli. Awake nagih bebek mokoh tur baat, sakewala bebek puyung baanga. I Dewek belog-beloga. Lantas bebeke tusing ejuka tur kalahina mulih.
Disubana I Belog neked jumahne, ajinanga baan memene tuara ngaba bebek. Memene ngomong, ih belog encen bebeke? Masaut I Belog, “maan ja icang meli bebek, nanging puyung icang adepina teken dagang bebeke. Lantas bebeke leb di tukade, tur ngelangi. Buina laut ulah icang sawireh meli bebek puyung tuara ada gunane.
Ditu lantas I Belog welanga baan memene. Keto upah anake belog, tuara ngresep teken munyi. Bebeke mula kambang yan ia lebang di tukake dalem.
sumber : ngiringmabasabali.wordpress.com


text:
Ida H
1Ida Hyang Yesus raris kesah saking irika, mawali ka kota uedan Idane, kairing antuk parasisian Idane.
2Ritatkala rahina Sabat, Ida ngurukang ring perhyangan anak Yahudine. Akeh anak sane miragi paurukan Idane sami pada angob tur pada pagrenggeng sapuniki: “Dija bakatanga ento makejang? Buina kaweruhan apaya ane kapaicayang teken Ia? Dadi jeg bisa Ia ngadakang praciri buka keto?
3Kaden Ia ento tukang kayu, pianak Mariame? Tur Yakobus, Yoses, Yudas lan Simon ento makejang nyamanNe? Buina adinNe ane eluh-eluh makejang anggon pisaga dini!” Raris anake punika sami nulak Ida.
4Ida Hyang Yesus raris ngandika: “Ring dija-dijako nabine setata kajiang, sajawining ring kota uedane, ring panyamaannyane miwah ring umahnyane.”
5Irika Ida tan mrasidayang ngwentenang praciri, sajawining wenten makudang-kudang anak sakit segerang Ida masrana kusud antuk tangan.
6Ida rumasa angob pisan, santukan anake irika tan pisan pracaya ring Ida.
Ida H
Ida Hyang Yesus raris mamargi milehan ka desa-desa sane wenten ring kiwa tengen kotane punika, tur mapaica paurukan ring anake irika.
7Ida raris marumang sisian Idane makaroras, tumuli kutus sareng kalih sareng kalih. Dane sami kicen kuasa nundung setan-setan.
8Dane sami pada kapiteketin mangda sampunang muat punapa-punapi, sajawining tungked. Tan kalugra muat takilan wiadin sok-sokan buat ngagendong, tan kalugra muat jinah,
9kalugra nganggen sandal, nanging tan kalugra muat kawaca kekalih.
10Ida malih nglanturang pangandikan Idane ring dane sapuniki: “Dijaja cening ngojog tur tampina ditu, jenekja cening ditu madunungan, nganti cening nglanturang pajalan ceninge.
11Yen cening ngojog satunggiling desa tur tusing tampina ditu muah tusing nyak padingehanga, makaadja cening uli ditu tur ketebangja buke ane di tlapakan batise, makadadi painget buat anake ditu.”
12Parasisiane raris pada mamargi mapidarta mungguing anake patut pada ngesehin pepineh tur ngutang sakancan dosannyane.
13Samaliha akeh dane nundung setan, tur katah anak sakit sane kolesin minyak tur pada kasegerang.
Dane
14Sang Prabu Herodes taler sampun mireng sapariindik Ida Hyang Yesus, santukan Ida sampun mawibawa pisan, kantos wenten sane maosang: “Yohanes Panglukat, sampun nyeneng malih. Punika awinanipun dane kuasa ngwentenang paindikan sane tawah punika.”
15Wenten malih sane maosang: “Dane punika Nabi Elia.” Sane tiosan maosang: “Dane punika satunggiling nabi sakadi nabi-nabine sane dumun.”
16Rikala Ida Sang Prabu Herodes mireng bebaosan anake punika, raris ida ngandika: “Kapitui suba ento Dane Yohanes ane suba punggal gelahe, dane buin nyeneng.”
17Santukan sane dumun Sang Prabu Herodes wiakti sampun mrentahang ngejuk tur mangkeng Dane Yohanes malantaran Herodias, rabin Pilipuse, semeton idane, sane kambil kanggen rabi.
18Dane Yohanes sane dumun yukti sering nyembada ida sang prabu, sapuniki atur danene: “Palungguh ratu tan patut ngambil rabin semeton iratune.”
19Punika awinan Herodias sekel ring kayun arepa ring Dane Yohanes. Herodias nyadia nyedayang Dane Yohanes, nanging tan kaprasida, santukan Sang Prabu Herodes sane tan nglugrain.
20Ida Sang Prabu Herodes tan purun ring Dane Yohanes santukan ida wikan mungguing Dane Yohanes punika maraga patut tur suci. Punika awinanipun dane kasayubin. Ida taler seneng mirengang baos danene. Nanging yen katuju ida mirengang baos danene, sering ida wetu gregetan ring kayun.
21Pamuputipun Herodias polih jalaran becik pisan inggih punika ritatkala rahina odalan Ida Sang Prabu Herodes. Irika ida ngwentenang pepestan pabuat parapangageng panegarane, parasenapati miwah parapamimpin rakyate ring wewengkon Galilea.
22Duk punika okan Herodias sane istri ngranjing tur masolah ring ajeng paratamiune. Sang prabu miwah paratamiun idane ledang pisan nyingak sesolahan anake alit punika. Sang prabu raris ngandika ring anake alit punika: “Nah apa jani tunas cening; apaja ane budiang cening pedas lakar baang aji.”
23Malih ida ngandika sarwi masumpah: “Apaja ane lakar tunas cening, yadiastu atenga uli kaprabon ajine, pedas bakal baang aji.”
24Anake alit raris medal, tur matur ring ibun danene: “Ibu, napi sane pinih becik tunas titiang?” Pangandikan ibun danene: “Tunasja punggalan Yohanes Panglukate.”
25Anake alit gelis mawali, raris nangkil ring sang nata, saha matur: “Nawegang titiang nglungsur, sane mangkin mangda ledang sang prabu maicayang ring titiang punggalan Dane Yohanese, iriki mawadah talam.”
26Kobet pisan pakayunan sang prabu, nanging santukan ida sampun sauh pangandika tur masumpah, samaliha edalem ring paratamiune, ida tan nulak pinunas anake alit.
27Pramangkin sang prabu mrentahang prajurit pangabih druene mangda munggal Dane Yohanes. Anake punika tumuli munggal Dane Yohanes ring pangkenge.
28Prabun danene tumuli kawadahin talam raris katurang ring anake alit. Anake alit raris ngaturang ring ibun danene.
29Duk parasisian Dane Yohanes miragi gatra punika raris ipun sami pada rauh ngambil layon danene, raris kapendem.
Ida H
30Sasampune parautusan sami pada mawali tur umedek tangkil ring Ida Hyang Yesus, irika dane sami pada nguningayang sapariindik sane sampun laksanayang miwah urukang dane.
31Raris Ida ngandika ring dane: “Jalanja ngalih tongos suung, joh uli tongose rame, apanga iraga maan tongos mangsegan ajahan.” Santukan yakti tan pegat-pegat jadmane sane rauh nangkil miwah mapamit ring Ida, ngantos Ida kalih parautusan Idane tan polih sela jaga marayunan.
32Raris Ida malayar kairing antuk parautusan Idane ngungsi genah sane sepi.
33Nanging akeh anake pada manggihin rikala Ida malayar, tur sami pada uning ring genah sane jaga katuju. Punika awinane anake pada medal saking kota-kotannyane, madaat ngungsi genahe punika, kantos ipun riinan rauh irika.
34Wau Ida tedun saking jukunge, cingak Ida anake akeh pisan nyantosang Ida. Irika wetu sih kapiolasan Idane, santukan anake akeh punika waluya sakadi biri-biri sane tan wenten pangangonipun. Raris Ida ngawitin mapaica makudang-kudang paurukan.
35Santukan sampun sande, parasisian Idane raris pada nangkil saha matur ring Ida, asapuniki: “Puniki sampun makire wengi, samaliha genahe puniki suung.
36Nikayangja anake akeh punika mangda ipun pada mamargi numbas ajengan ring desa-desa miwah kubu-kubu sane nampek iriki!”
37Nanging pangandikan Idane: “Benehne cening maang anake ento madaar!” Atur parasisiane: “Punapi jaga kangkat yen titiang ngamedalang jinah panyiuan rupiah pacang anggen numbasang ipun sangu.”
38Pangandikan Ida Hyang Yesus: “Akuda cening ngaba roti? Tegarangja tingalin!“ Sasampune katureksain, raris dane matur:”Puniki wenten roti limang bungkul miwah ulam kekalih.”
39Parasisiane tumuli kapangandikayang nabdabang anake akeh punika mangda pada negak magompyok-gompyok ring padange.
40Irika raris anake punika pada negak. Wenten sane sareng satus, wenten sareng seket agompyokan.
41Ida ngambil roti limang bungkul miwah ulame kekalih punika. Raris Ida tumenga ngastawa nunas merta. Wusan punika rotine gompes-gompes Ida tumuli kapaicayang ring sisian Idane mangda kacacarang ring anake akeh punika. Asapunika taler ulame kekalih punika cacarang Ida.
42Sami anake pada nunas ngantos wareg.
43Sisan roti miwah ulame sami kapunduhang antuk parasisiane kantos polih roras sok bek.
44Wilangan anake sane nunas roti punika, sane lanang-lanang kewanten wenten limang tali akehipun.
Ida H
45Wusan punika, digelis Ida mrentahang parasisian Idane mangda munggah ka jukunge tur malayar riinan megat danu, ngungsi ka kota Betsaida. Ida ngraga kantun pungkuran, mudalang anake akeh punika.
46Sasampune sami pada budal, Ida raris munggah ka bukite, praya ngastawa.
47Kala wengi, praune sampun ring patengahan danune, nanging Ida kantun ring pasisi praragayan.
48Ida ngaksi parasisian Idane tuyuh pisan madayung, santukan mapas angin. Sawatara ngedas lemah, Ida mamargi ring duur toyane, maranin parasisiane. Pamargine misadia pacang nglintangin dane.
49Duk parasisiane manggihin Ida mamargi ring duur toyane, dane sami pada jerit-jerit, santukan dane mitaenang Ida punika tonya.
50Santukan punika, rikala dane manggihin Ida, sami pada tengkejut. Duk punika Ida ngandika: “Pada entegangja keneh ceninge, ene Guru, edaja takut!”
51Ida raris munggah ka jukunge, tur daweg punika taler angine teduh. Parasisiane sayan maweweh-weweh angob danene,
52santukan dane durung resep ring indik Idane mapaica roti, lantaran punggung danene.
Ida H
53Sasampune Ida miwah parasisiane nglintang, rauh Ida ring pasisin wewengkon Genesarete, irika Ida malabuh.
54Wau Ida sareng parasisiane tedun saking jukunge, gelis Ida kelingin antuk anake irika.
55Raris ipun sami pada gegison mamargi milehan ngrereh anak sane sakit-sakit katrampa kayang pasareannyane, kabakta ring ajeng Ida Hyang Yesus. Ring dijaja Ida magatra, mrika ipun kabakta.
56Kijaja Ida lunga, ka kota, ka desa-desa, wiadin ka dusun-dusun, anake sami pada makta anak sakit, kagenahang ring wantilane. Sami kedeh mapinunas ring Ida mangda kalugra ngusud tepin jubah Idane. Santukan siraja sane polih ngusud, ipun jeg seger.


text:
NGIRING NGAJEGAN BASA BALI RING SEKOLAH
Sadurung titiang ngalantur matur, pinih rihin ngaturang panganjali
OM SWASTIASTU,
Sisia SD High Scope Bali sane tresnain titiang.
Sembah subaktin titiang majeng ring Ida Sang Hyang Parama Kawi, antuk kaledangan Ida mapaica karahayuan, sareng iraga sami. Asapunika taler suksman titiang mantukan ring bapak miwah Ibu guru mapaica galah ring para sisiane ngawekasang padarta antuk Basa Bali. Para sisia sane tresnain titiang sinamian, sekadi sane sampun lumrah kaanggen babaosan ring jagat Bali. Yening Indonesia madue basa nasional, inggih punika Basa Indonesia, ring daerah wenten basa daerah upami Basa Jawi, Basa Sunda, Basa Sasak, Basa Bali muah sane lianan.
Dadosne Basa Bali punika marupa basa penunjang kebudayaan Bali. Nika mawinan Basa Bali druwene patut kalestariang mangda ajeg ring jagat Baline. Pitakene mangkin, sapasira patut ngajegan Basa Baline punika? Pangawisne, iraga sareng sami; rauh ring para sisia, ritatkala sajeroning yadnya, Pitra yadnya utawi manusa yadnya sampun lumrah ngangge Basa Bali. Taler ring pasangkepan, ring pasar utawi ring marga sampun taler lumrah ngangge Basa Bali. Yening mangkin sapunapi ring sekolah?, sampun ke iraga sareng sami seneng tur lumrah ngaraos ngangge Basa Bali?,yening durung ngiring kawitin saking mangkin mabaos ngangge Basa Bali. Sampunang marasa kimud, “ ngarasa sisia saking desa, yening iraga ngaraos ngangge basa Bali.
Patut taler kaangkenin sawireh iraga marupa sisia maduluran jagat Bali punika marupa daerah pariwisata, pastika iraga patut malajah basa sane lianan upami basa Inggris, Prancis, Jepang, utawi sane lianan. Sakewanten iraga nenten dados lali unduk basa pedidi, inggih punika Basa Bali. Apang Basa Baline tusing punah. Ngiring mangkin iraga sareng sami malajah Basa Bali, bisa ngaryanin tulisan, marupa puisi, cerpen, pantun lan nyarengin kesenian sane ngangge Basa Bali apang anak lenen demen lan kayun malajah basa Iragane. Suksma antuk galah dumogi Basa Bali setata ajeg. Om Cantih, Cantih,Cantih, Om
Kaketus saking: Imba Pidato Basa Bali, 13.


text:
Monday, 3 December 2012
Satua Bali PEDANDA BAKA
PEDANDA BAKA
KACRITAYANG wenten reke kedis putih mabaong lantang , mawasta I Kedis cangak, sane ring carita puniki kabaos padanda baka. Ipun dueg pisan ngrincikan daya, mangda sida mamangsa saluir ulame sane wenten ring telaga Kumudane. Telaga punika makanten asri pisan, magenah ring madianing wana. Ring telaga punika akeh pisan kocap wenten ulam, mawinan nyabran rahina I Kedis Cangak rauh merika ngrereh tetadahan. Ipun mapangangge sarwa putihkadi angganing sang pinandita, taler ipun nganggen anting-anting, magenitri, ngangen selempang, miwah maketu
Sasampun makudang-kudang raina nenten wenten ulam nyak nampek, Sang Cangak ngawitin mawinaya mapi-mapi sadu, saha nenten malih mamangsa ulam. Punika mawinan akeh ulame pade bengong, ngantenang sang cangak matiosan saha purun mapitaken, napi mawinan Sang cangak nenten kayun malih mamangsa soroh ulam? Sang Cangak makenyir saha mapajar ring para ulame, mungguing napi sane kalaksanayang wantah titah Ida Sang Hyang Embang.
Sang Cangak ngraos kadi puniki, “Ipidan bapa taen gelem keras. Sawireh Ida Hyang widhi sueca ngicenin kaslametan, ditu bapa masemaya lakar suud mamangsa sarwa minane ane ada di tlagane. Kapatut bapa ngelarang ajahan dharma, using buin nglaksanayang himsa karma. To awinan jani bapa dadi Pandita suci” miragiang raos sang cangake kadi asapunika, makasami ulame kapiangen tur percaya mawinan purun nampekin sang cangak
Sang Cangak makenyem, gargita pisan duaning marasa winayannyane sampun mapikolih. Salanturnyane ipun ngraosang ring para ulame. Mungguing ring bulan oktober jagi rauh para mendegane, jagi rauh ngrusak tlagane saha ngejuk ulame sami. Makasami ulame jejeh sasampun miragi raos padanda baka sakadi punika. Para ulame nunas piteket saha nunas wantuanmangda ipun sami selamet. Sang Pedanda Baka maosng sanggup mapitulung, sinambi mapi-mapi kangen. Dane maosang wenten tlaga sane singid tur becik pisan, genah nyane duh saking i menega. Tlagane punika magenah ring pantaraning gunung-gunung. Punika mawinan para ulame magarang nagih mangda gelis kakisidang kagenahe punika.
Kacerita sampun akeh pisan ulam sane kakeberang, raris ring pamargin kamangsa antuk Sang cangak. Pamuput wenten i yuyu sane maderbewirasa tan percaya ring kabecikan manah sang cangake. Ipun ngrasayang mungguing sang cangak wantah pedanda baka sane nenten sandang gega. Ipun kadi buaya sane mapi-mapi pules, nanging sesampun tetedane boh pacang tadah ipun, mawinang sang yuyu wantah newek maderbe manah kadi punika, ipun mendep sinambi ngrereh bukti
Ring raina sane sampun kajantenang, rauh reka sang cangak ka tlagane punika. Mangkin sang yuyu polih galahe jagi kakeberang, ngungsi genah anyar sane kajanjiang. Baong sang cangake kakapit antuk makakalih kapit i yuyu, raris ipun kakeberang. Sarauhe ring genah sane katuju, i yuyu akeh ngantenang tulang tulang ulam ring duur watune, genang sang cangake sering mamangsa soroh ulame. I yuyu sampun molihang bukti kajelekan tingkah sang cangake
Riantuk gedeg basang ipune, kasangetang nyepit baong sang cangake kantos aduh-aduh kasakitan. Sang cangak nyesel tur jejeh, saha ngidih olas mangda i yuyu ngaksamayang kaiwangannyane. I yuyu nenten ngicen ampun, saha nagih mangda ipun kawaliang ring telaga kumudane, sang cangak nagingin pengidih nyane i yuyu mewali kagenah jatu mula, sasampun rauh ring genah telaga kumudane jengah manah sang yuyu kalintang, raris kaakes baong sang cangak ngantos pegat mawinan ipun padem.
Punikalaksana anake sane madaya corah sinah lakar manggihing papa neraka ring kawahe,,,
Amunika dumun, ampun kenyel ngetik niki, dumogi wenten pikenoh nyane,,,
Kaketus saking: wacana basa bali
Lagu Pop BALI Bungan Sandat
Lagu bungan sandat, sane seneng matembang bali, lagu pop bali Bungan Sandat puniki becik pisan, sane kaketus saking: Wacana Basa Bali, dumogi maguna. Yening wenten medue lagu pop bali sane lianan, dados genahang ring kotak komentar.
LAGU POP BALI BUNGAN SANDAT
Yen gumanti bajang
Tan bina ya pucuk nedeng kembang
Di siba ya layu
Tan ada ngerunguang ngemasin mekutang
Becik melaksana...
Eda gumanti dadi kembang bintang
Mentik di rurunge,
Makejang mangempok raris kaentungan.
To ibungan sandat...
Salayu layu layune miik
To ya nyandang tulad
Sauripe melaksana becik
Para truna truni,
Mangda saling asah-asih asuh
Manyama beraya
Pakukuhin rahayu kapanggih
Aksara wresastra
AKSARA WRESASTRA
Aksara baline sane lumrah kaajahin alit-alite saking Sd rauh saking SLTA miwah perguruan tinggi, akeh nyane 18, sane ketah kebaos abjad aksara bali, aksara punika sujatine ketah kebaos aksara wresastra.
Sane ngranjing ring sorohang aksara wresastra inggih punika:
Ha, na, ca, ra, ka, da, ta, sa,wa,la,ma,ga,ba,nga,pa,ja,ya,nya.
hÀ, nÂ,cÇ,rÉ,kÐ,dÑ,tÓ,suæ,wÙ,lÞ,mß,gá,bã,\å,pæ,jé,yê,zñ¾¾¾¾¾¾¾,
conto: I Meme mablanja ka peken
hiememmbÞzékp)k)n/,
kaketus saking: buku ngiring nulis bali,
Subscribe to: Posts (Atom)
Entri Populer
-
Ampurayang Olih: I Wayan Mardiana Ampura meme, ampura bapa,,, Ampurayang titiang,,, Nenten prasida dados pianak sa...
-
PUPUH GINANTI Hukum Padalingsa 8u 8i 8a 8i 8a 8i 1. Ampahé makarana bingun...
-
Sor Singgih Basa Sekadi ketahe ring Bali, ritatkala i raga mawicara sareng anak tiosan, napi malih i raga durung uning sareng anake...
-
PIDARTA BASA BALI Yening kaaksi saking wirasan sastra, karya sastra punika masaih ring karya seni sane medaging keindahan. Pidarta ...
-
Hukum padalingsa Pupuh Sinom SINOM 8a 8i 8a 8i 8i 8u 8a 8i 4u 8a Pupuh...
-
Devinisi singkat Sekar Alit kelompok Sekar Alit, yang biasa disebut tembang macapat , gaguritan atau pupuh , terikat oleh hukum Pad...
-
2. Sesenggakan. Sasenggakan puniki pateh sakadi ibarat, ring bahasa Indonesia. Sasenggakan, linggaipun "Senggak", artinipun &...
-
UGER-UGER AKSARA BALI Aksara suara adalah: AKSARA WIANJANA Penggolongan a...
-
NYURAT AKSARA BALI v Sejarah Aksara Bali Aksara Baline mawit saking India,sane ngranjing ka indonesia ke Bali nyareng...
-
Puisi Bali Anyar Puisi Bali Anyar punika wantah sastra sane kaangge nartaang pabesen, ngangge basa sane bawak nanging dagingne ...


text:
Sabtu, 31 Maret 2012
PUISI BALI ANYAR
Jendéla kayun
Iriki ring sor jendélané,
Tiang melengok ngaksinin sang surya sané megingsir ka bucun galah,
umbarane barak nyanggra sandikala sane rauh magpagin wengi,
nutdutin manah sane katepesin rasa kangen,
kangen tekén munyin rerama, kangen tekén embahan pitresnan rerama,
ejoh dini tiang manongos, ngisinin raga antuk widya,
mangda maguna, dados sundih ring kulawarga,
yadiastu sunarnyane remrem nanging setata ngangetin,
Ngukir kenyem bangga ring cangkem rerama,
Suryane engseb ninggalin lawat I punyan waru,
Sang Hyang Bayu budal tan ngesirin kampid I paksi malih,
jendélané kasineb, I paksi maparama santi,
Om Çantih, Çantih, Çantih, Om
Olih : Sang Made Tresna Wicaksana
Langganan: Poskan Komentar (Atom)


text:
Uli tunian iseng mbalih chanel Z Bioskop, tongosné pilem-pilem India. Magenepan séh ada pilemé ditu. Seru-seru ceritané. Pemain pilemé masih jegég bagus, sada seksi-seksi gati. Menék bulun kalongé nepukin kain sariné kepurang angin ngungkab bongkol paa. Imih.. dadi makeneh-keneh idéwék. Adi pilem Indonesiané sing ada ané kualitasné kéné-kéné nah? Yén maputer di saluran TV nasional pilemé nénénan, jeg pasti ba telah uyak masensor. Burem-buremanga makejang, uli belahan tangkah, pungsed, bangkiang, apa buin paa. Né lucu buin, kating nyonyon sampi mabureman. Paa Sisuka di pilem Doraémon, ané kasengguh pilem kartun, bareng kena sensor. Sakitttttt.... mula sakittt....!!! Suba sing bérés miriban otak jelemané, kadéna nyak bangun "barang" roangné ulian nyonyo sampi ajak pilem kartun. Hªªhªªhªªhªª
Ndén malu, dadi joh gati suba ortané? Iang anak kar nyatuang pilem India, dadi jeg ke nyonyon sampi lakuna? Hihihi... Lanjut!
Dadi kan kéné, uli tuni iang mabalih pilem India nto, mirib ada telung pilem, makejang pilemné misi magending (jeg suba ciri khas pilem India), misi derama macinta-cintaan, misi polisi, misi tuan takur (penjahat maksud iangé), misi miyegan.
Buka satuané dadi sesenggakan pilem India. Suba suud miyegan, mara polisiné teka. Buina liunan polisiné mihak ne jahat-jahat. Jeg pedalem gati polisi Indiané di pilem, kena kapisuna dadi polisi korup doén. Apa mula asliné kéto nah? Beh iang sing ba nawang.
Ané ngaé iang makebris kedék, unduk miegané nto. Jeg mustahil sajaan, sing nyak adung ajak kenyataan. Buktiné oo, ada unduk anak tendanga bisa kanti ketes kutus méter? Buina gas ketesne misi mapincer-pincer buka salto. Cobak cicing gén ja tendang sekuata, paling banter ketes améter, sing ja nyak misi salto-salto pada. Apa buin yén adegan motor nyungkling ulian tabrakan nto. Masak nyidang motoré salto nang kanti pindo? Buina masak ulian tembakan biasa sing misi ledakan bom nyidang ngaé mobilé jungklang jungkling? Hªªhªªhªªhªª Jeg lebay iang ngeneh-ngenehang adegan action pilem Indiané né! Tetelu mabalih nerét, katelu akéto. Miriban suba pakema akéto pilem Indiané oo??
Kuala sing masih nyidang nyacadin yén unduk satuané. Mula luung.. apa buin yén misi ngungkabang paa... Hªªhªªhªªhªª.
KDI/26-4-16 'PKJ'


text:
Parikrama nyangra wanti
warsa Seka Truna Wira Yowana Putra Br. keliki, Desa Keliki, kaping 50 ring
rahina Anggara Wage wuku ugu, tanggal 4 februari warsa 2014 jagi kakawitin.
Kaping ajeng mantuka Bapak
Kepala Desa Keliki sane Kusumayang Titiang
Jero Bendesa Adat miwah Kelian Adat lan Dinas sane Wangiang Titiang
taler Para Manggala miwah Krama Seka Truna sinamian sane asihin Titiang
Angayubagia
uningayang titiang majeng ring Ida Sang Hyang Widhi Wasa, duaning majanten
sangkaning asung kerta wara nugrahan Ida, mawinan titiang miwah Ida dane
prasida masadu ajeng tur ngangguhang kerahayuan sakadi mangkin.
Antuk
punika, ngiring sinarengan nyakupang tangane makakalih antuk ngojarang
pangastungkara panganjali:
“Om Swastiastu”
Gargita dahat manah titiang, santukan
Ida dane arsa ledang nagingin pangaptin titiange, prasida ngerauhin sekadi
mangkin ring acara puniki,
Pinaka panyembrama, pacang kaunggahang sasolahan “Sekar Sandat”. Para Pragina miwah
panabuh inggih durusang!
……………Sasolahan Sekar sandat……………
Para Atiti miwah Uleman
Sinamian sane Baktinin Titiang
Santukan pamungkah acarane sampun kamargiang, sane mangkin nglantur ring acara
atur piuning saking manggala karya. Dane Pamucuk Karya inggih punika Kelian
Seka Truna Br. Keliki, inggih durusang!
……....Atur Piuning
Manggala Karya……........
Para Atiti miwah Uleman
sane Baktinin Titiang
Acara selanturnyane marupa Sambrama Wecana saking Bapak Kades Desa Keliki.
Antuk punika Bapak kades inggih durusang!.
…….......Sambrama
Wecana Bapak Kades ……………
ainggih punika wawu
sembrama wacana saking bapak kades, sane mangkin acara kaping untat marupa
panglila cita utawi hiburan marupa sasolahan Arja Lanang saking “Seka Arja Akah
Canging”. sinambi nyantos, inggih durusang unggahang boga samatra sane sampun
kacumawis.
Ida-dane sareng sami
sane wangiang titiang. riantukan sanghyang surya sampun tajeg ring ambara,
punika makacihna acara puniki sampun nepi. Rauh iriki titiang prasida
ngenterang acarane puniki. Maka kirang langkung atur Titiang, lugrayang Titiang
nglungsur gung rena pangampura. Pinaka panguntat acara, titiang ngaturang
parama santhi.
Om Santhi, Santhi, Santhi, Om.
Olih: I Wayan Mardiana (Jon)


text:
Inggih, nawegang titiang
Mantuk ring para pangglingsir
Atiti sane wangiang titiang
Para Guru pangaji sane baktianin titian
Miwah para sameton lanang – istri sane tresnasihin titiang
Sangkanin asung kerta waranugraha Ida Sang Hyang Widhi, titiang pingkalih ida – dane sida mapadu ajeng turmaning wenten sajroning rahajeng sekadi mangkin. Dumadak nerus pasuecan Ida larapin titiang ngaturang pangastugkara panganjali :
“OM SWASTYASTU”
Ida dane sane wangiang titiang,
Manut baos sang meraga pawiku, umat Hindune wantah sthiti bhakti ring Ida Sang Hyang Widhi, nanging sang meraga wicaksana maosang antuk makudang-kudang parinama. Sinalih tunggil sane kaanggen pinaka DEWA PENCIPTA ILMU PENGETAHUAN wantah SANG HYANG AJI SARASWATI.
Sakadi sampun kauningan, umat Hindune nyanggra piodalan Saraswati ngenem sasih apisan, ring rahina Saniscara Umanis Wuku Watugunung, sane ketah kebaos “PIODALAN SARASWATI” pinaka rahina suci utawi rerainan jagat, duaning ring rahina puniki sami umat Hindune ngaturang pangubakti majeng ring Ida Sang Hyang Widhi pinaka utpeti utawi pencipta ilmu penetahuan. Sane ngawinang para janane sinalih tunggil dados Dokter, Insinyur, Profesor, Bengkel, Tukang, miwah sane lianan wantah sangkaning pasuecan Ida mapaica pangweruh. Puniki mawinan sareng sami patut nyarengan rahina pamijilan pangweruhan. Mungguing tatuweke wantah ngaturang suksma riantuk pasuecan Ida Sang Hyang Widhi, samaliha banget mapinunas mangdane nglantur pasuecan Ida, mangdane wenten anggen ngruruh pangupajiwa. Kawruhane wantah utama pisan kawigunannyane ring ngupapira kauripan.
Ida dane sinamian sane kasumayang titiang, titiag naenin miragi, munggung meseh i manuse sane utama wantah katamben utawi kebodohan. Wiwit suka dukane wantah katambetan. Sangkaning tambet prilksana kaon, sangkaning tambet i manusa mangguh sengsara. Punika mawinan iraga para anom sane tresnaasihin titiang patut pisan misartang utawi mautsaha mangdane prasida wruh malarapan malajahang angga ngruruh kawruhan. Patut pesan kaanggen niasa Dewi Saraswati utawi Dewa cantik sane banget ngenyudin mangda state uleng misaratang pacing ngeniang kawruhan punika, sane nenten telas-telas antuk melajahin, kadi munggih ring gita “YADIN RIRIH ENU LIU PELAJAHAN” elingang MASA MUDA MASA BELAJAR sampunang rered sakantun maurip.
Ida dane sareng sami sane tresnasihin titiang, maosang indik agama wantah madasar antuk TATTWA, SUSILA lan UPACARA. Mungguing cihnan iraga maagama patut malarapan Upacara, ngastawa ring ida Shang Widhi pinaka pencipta ilmu pengetahuan.
Ida dane, pamekas para semeton lanang – istri sane tresnasihin titiang, wantah asapuniki titiang prasida matur ring galahe sane becik puniki. Maka kirang langkung, titiang nunas gen pengampura. Dumadak sareng sami stata degdeg ring kayun, puputang titiang antuk ngojarang parama santhi.
“OM SANTHI,SANTHI,SANTHI OM”
Inggih amunika daging pidarta basa bali sane ngambil tema "Nyanggra Piodalan Saraswati". Dumogi je wenten anggen sameton conto ritatkala ngaryanin tugas makarya pidarta basa bali. Inggih Suksma!!(*bb/pdb)


text:
BALI ORTI,singarajafm.com,- Falguna asapunika aran group band Bayu Nirwana rikala kapertamanyané tedun ring dunia musik. Ngelaksanahang rekaman ring studio Pregina lan sida ngembasang album mamurde Géngsi sawatara warsa 2005. Riusan punika, sinarengan antuk kesibukan soang-soang personél pungkurannyané Bayu Nirwana ngamutusang antuk ngeraga (bersolo) kariér lintang jalur Pop. Memilih kariél ngeraga tentunyané majeng Bayu prasida nadosangnyané lewih bébas antuk lan nénten terikat ring siki group. ”Pengawit tiang berkariér punika warsa 2005 sareng group Falguna Band. Riantukan kesibukan soang-soang personél pungkurannyané vacum lan tiang memilih antuk kariér ngeraga utawi solo”, baosnyané rikala interaktif ring Radio Singaraja FM wau puniki.
Riusan ngamutusang antuk bersolo kariér, Bayu Nirwana sering nagingin acara. Ring silih sinunggil acara nénten nyelapang dané matemu sareng Shanty Dewi penyanyi Pop Bali mawit Griana Kangin, Karangasem. Rikala punika dané igum ngamutusang antuk meduét sareng Shaty Dewi. Sawetara tigang warsa sampun dané sering manggung sinarengan lan ring pungkurannyané Bayu Nirwana lan Shanty Dewi ngerilis lagu perdananyané mamurde “Legu Gémbrong”. “Ngawit tiang ngamutusang bersolo kariér, tiang sering nagingin acara-acara. Nah ring silih sinunggil acara tiang matemu sareng Shanty Dewi, rikala punika tiang ngamutusang duét sareng Shanty Dewi. Tamis tigang warsa tiang memargi sareng ipun, wau warsa 2016 puniki ngamedalang lagu pertamanyné sané mamurde Legu Gémbrong”, baos lanang sané medué aran jangkep I Wayan Maliasa Adnyana.
Tembang Legu Gémbrong sujatinyané sampun lami kekaryaninnyané kémahon wau dané medalang lan megabung ring album kompilasi dedara.com sané kaproduksi olih Hartapro ring panguntat warsa 2015. Lianan ring tembang Legu Gémbrong, Bayu Nirwana lan Shanty Dewi sampun medué tembang anyar sané sering ipun tembangang kémahon durung kepasarang. Manut Shanty Dewi, dané kayun mangda lagu Legu Gémbrong lewih kakenal dumun lan ngamolihang penampén positif masyarakat. Riusan punika wau dané pacang ngamedalang lagu selanturnyané ring pasaran. “ Antuk lagu anyar ting kantun tembangang ring acara off air, antuk ring radio-radio tiang kantun menékang lagu Legu Gémbrongnyané dumun mangda lewih kakenal. Riusan punika wau tiang lantur ke projéct selanturnyané”, teges Shanty Dewi anak istri embas 24 Septémber 1995 punika.
Katakénin indil album solo, Bayu ngemanahin durung purun. Riantukan ring indik magending dané wau sewates ngemargiang hobbynyané. Yéning mekarya album solo majengnyané, punika ngamerluang materi lagu sané becik lan prabéa sané cukup ageng. Majeng lanang sané embas ring Tajun punika, medué album solo kaperluang persiapan sané mateng. Lintang makudang lagu sané sampun dané puputang, pastikanyané ngawinang rasa bangga Bayu Nirwana sida nyarengin ngraméang belantika musik Pop Bali. “Album solo tiang durung purun, punika ngamerluang materi lagu sané becik, lianan punika ngamerluang prabéa sané lumayan taler. Dadosné kanggéang dumun single kemanten. Lintang single naler tiang sampun sida nyrengin ngeraméang belantika musik Pop Bali”, untatnyané. (ama)